pythainlp/thai-wiki-dataset-v4 huggingface dataset:
จังหวัดมารินดูเก

จังหวัดมารินดูเก  เป็นจังหวัดที่เป็นเกาะในเขตมีมาโรปา ประเทศฟิลิปปินส์ มีศูนย์กลางอยู่ที่เทศบาลโบอัค ตั้งอยู่ระหว่างอ่าวตายาบัสทางทิศเหนือ กับทะเลซีบูยันทางทิศใต้ และตั้งอยู่ใกล้กับคาบสมุทรโบนโดกของจังหวัดเกซอนทางทิศตะวันออก เกาะมินโดโรทางทิศตะวันตก และเกาะจังหวัดโรมโบลนทางทิศใต้ พื้นที่บางส่วนของช่องแคบเกาะเวิร์ด ศูนย์กลางความหลากหลายทางชีวภาพทางทะเลของโลก ก็อยู่ในน่านน้ำของจังหวัดนี้
ในปี ค.ศ. 2013 จังหวัดมารินดูเกเป็นจังหวัดที่สงบสุขที่สุดของประเทศ จากการจัดอันดับของกรมตำรวจแห่งชาติฟิลิปปินและกองกำลังรักษาความสงบแห่งฟิลิปปิน เนื่องจากมีอัตราการก่ออาชญากรรมน้อยมาก นอกจากนี้ยังมีเทศกาลทางศาสนาที่เก่าแก่ที่สุดของประเทศ นั่นคือ โมริโอเนส ซึ่งจัดขึ้นทุก ๆ ปีในสัปดาห์ศักดิ์สิทธิ์ เป็นเวลากว่า 200 ปีแล้ว
ภูมิศาสตร์.
มารินดูเกถูกจัดให้เป็นศูนย์กลางของแผนที่ประเทศฟิลิปปินส์โดย Luzon Datum of 1911 เกาะจังหวัดแห่งนี้มีรูปร่างคล้ายหัวใจ มีพื้นที่ 952.58 ตารางกิโลเมตร ตั้งอยู่ระหว่างอ่าวตายาบัสทางทิศเหนือ กับทะเลซีบูยันทางทิศใต้ ถูกคั่นออกจากคาบสมุทรโบนโดกในจังหวัดเกซอนโดยช่องแคบมัมปอง ส่วนทางทิศตะวันตก ก็ถูกคั่นออกจากเกาะมินโดโรโดยช่องแคบตาบลาส เกาะเล็ก ๆ ทางทิศตะวันออกเฉียงเหนือ ได้แก่ เกาะโปโล, เกาะมานิวายา และเกาะมัมปอง ส่วนทางทิศตะวันตกเฉียงใต้ก็มีเกาะเตรส และเกาะเอเลเฟนท์
จุดสูงสุดของจังหวัดอยู่ที่ภูเขามาลินดิก (ชื่อเดิม ภูเขามาร์ลังกา) ระดับความสูง เหนือระดับน้ำทะเล เป็นภูเขาไฟที่ยังมีชีวิตอยู่ ตั้งอยู่ที่ปลายด้านทิศใต้ของเกาะ นอกจากนี้ยังมีถ้ำอีกหลายแห่งในจังหวัด ถ้ำที่สำคัญได้แก่ ถ้ำบาทาลา, ถ้ำซันอีซิโดร และถ้ำตาเลา
ภูมิอากาศ.
มารินดูเกมีภูมิอากาศแบบที่ 3 ตามการจัดของกรมอุตุนิยมวิทยาฟิลิปปิน นั่นคือมีฝนตกมากและไม่มีการแบ่งฤดูแล้งกับฤดูฝนที่ชัดเจน อุณหภูมิโดยเฉลี่ย สูงสุด และต่ำสุดของปี อยู่ที่ , และ ตามลำดับ ความชื้นโดยเฉลี่ยอยู่ที่ 78% ปริมาณน้ำฝนต่อปีอยู่ที่ 2,034.6 ลูกบาศก์มิลลิเมตร
Non nobis solum

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
  แปลว่า ไม่ใช่เพื่อพวกเราเท่านั้น เป็นคติพจน์ภาษาลาติน บางครั้งเขียนว่า ("not for us, but for everyone" ไม่ใช่เพื่อเรา แต่เพื่อทุกคน) และ หมายความว่า คนควรทำเพื่อประโยชน์ของมนุษยชาตินอกเหนือจากประโยชน์ส่วนตัว
คติพจน์นี้มาจากประโยคหนึ่งในศาสตรนิพนธ์ที่มีอิทธิพลมากของกิแกโรเรื่อง "On Duties"  ซึ่งกิแกโรเขียนไว้ว่า "" แปลว่า เราเกิดมาไม่ใช่เพื่อตัวเราเท่านัน, ประเทศของเรา เพื่อนของเรา ต่างมีส่วนร่วมในตัวเรา ประโยคนี้ กิแกโรกล่าวเองว่า เป็นการถอดความโดยตรงมาจากแนวความคิดของเพลโตในหนังสือ "Letter to Archytas (จดหมายถึงอาคาทาส)" ในบริบทของเนื้อเรื่อง ประโยคนี้สื่อว่า มนุษย์ได้รับการรังสรรค์ขึ้นเพื่อมนุษย์ด้วยกัน เพื่อเป็นประโยชน์ต่อกันและกันให้มากที่สุด กิแกโรเชื่อมโยงความคิดนี้เข้ากับคตินิยมสากลของลัทธิสโตอิก และตามลัทธินี้ มนุษย์ทุกคนมีความเกี่ยวดองกันและจำเป็นต้องมีส่วนร่วมเพื่อประโยชน์ของส่วนรวม แลกเปลี่ยนความเอื้อเฟื้อโดยการให้และรับ
บีจิวเวลด์ 2

บีจิวเวลด์ 2 (อังกฤษ: Bejeweled 2) เป็นเกมจับคู่ผลิตโดยปอปแคปเกมส์ ใน ค.ศ. 2004 "บีจิวเวลด์ 2 ดีลักซ์ "ได้เผยแพร่ออกมา ทั้งคู่มีโหมดเกมและฟีเจอร์ใหม่ในเกม
วิธีเล่น.
โหมดปกติ.
ผู้เล่นต้องจับคู่อัญมณีสามถึงห้าอันที่มีสีเดีนวกันในแนวตั้งและแนวนอน จับคู่อัญมณีสี่อันจะสร้างอัญมณีเพลิง จับคู่อัญมณีห้าอันจะสร้างไฮเปอร์คิวบ์ เกมจะจบลงเมื่อไม่มีคู่เหลือบนกระดาน
โหมดจับเวลา.
บาร์ความคืบหน้าจะมีความจุแค่ครึ่งหนึ่ง และเริ่มลดลง เมื่อผู้เล่นผ่านด่าน บาร์จะลดเร็วขึ้นเรื่อย ๆ เกมจะจบลงเมื่อบาร์ว่างเปล่า
โหมดปริศนา.
ผู้เล่นต้องแก้ไขปริศนาในแต่ละฉากให้ได้. หลังจากผู้เล่นชนะไป 4 ปริศนาแล้ว ผู้เล่นสามารถไปด่านต่อไป หรือชนะด่านสุดท้ายของดาวได้ ผู้เล่นสามารถย้อนกลับถ้าจับคู่ผิด และสามารถใช้ตัวช่วยได้
มีดาวอยู่ 17 ดวง ดังนี้:
โหมดไม่มีที่สิ้นสุด.
ผู้สามารถเล่นได้ตามใจชอบ โดยไม่ต้องห่วงว่าจะไม่เหลือคู่ เหมาะสำหรับการผ่อนคลายและมือใหม่
โหมดลับ.
เมื่อโหมดลับอันหนึ่งปลดล็อก ปุ่ม '?' จะปรากฎที่หน้าหลัก กดที่ปุ่มนั้นจะปรากฎโหมดลับที่ผู้เล่นปลดล็อก
ทไวไลท์.
ผู้เล่นต้องชนะด่าน 18 ในโหมดปกติถึงจะปลดล็อกโหมดทไวไลท์ ในโหมดนี้ เสียงกับความเร็วจะช้าลง ฉากหลังมืดมากขึ้นและพลิกไปอีกฝั่ง อัญมณีจะตกลงมา เมื่อผู้เล่นจับคู่อีก อัญมณีจะลอยขึ้น หลังจากนั้นก็ลง และเป็นเช่นนี้เรื่อย ๆ
ไฮเปอร์.
ผู้เล่นต้องชนะด่าน 9 ในโหมดจับเวลาถึงจะปลดล็อกโหมดไฮเปอร์ ในโหมดนี้ เสียงกับความเร็วจะเร็วขึ้น และบาร์ความคืบหน้าจะลดลงเร็วขึ้น
ฟินิตี.
ผู้เล่นต้องชนะด่าน 281 ในโหมดไม่มีที่สิ้นสุดถึงจะปลดล็อกโหมดฟินิตี มีการเล่นเหมือนกับโหมดจับเวลา แต่บาร์ความคืบหน้าจะลดลงช้ากว่าโหมดจับเวลาและโหมดไฮเปอร์ แล้วมีหินและระเบิดในโหมดปริศนา ได้คะแนนเฉพาะตอนที่ระเบิดเท่านั้น (ระเบิดจากหินเพลิง, หินระเบิดและการจับคู่กับไฮเปอร์คิวบ์) ฉากหลังเป็นสีตรงกันข้าม
ค็อคนิโต.
ผู้เล่นต้องชนะทุกด่านในโหมดปริศนาถึงจะปลดล็อกโหมดค็อคนิโต มีการเล่นเหมือนโหมดปริศนา เมื่อชนะด่านหนึ่ง บาร์ความคืบหน้าจะเพิ่มขึ้น เมื่อบาร์เต็มแล้ว ผู้เล่นสามารถผ่านด่านต่อไป เกมจะจบเมื่อผ่านทุก 80 ด่าน ถ้าผู้เล่นใช้ตัวช่วย ผู้เล่นจะไม่ได้คะแนนในด่านนั้นและบาร์จะไม่เพิ่มขึ้น ถึงแม้ว่าจะใช้ตัวย้อนกลับก็ตาม
ธรรมดา.
มีการเล่นเหมือนบีจิวเวลด์รุ่นแรก จึงไม่มีอัญมณีวิเศษ ผู้เล่นต้องนำเมาส์หมุนตามเข็มนาฬิกาบนแป้นเลือกเกม 4 อัน 8 รอบที่หน้าหลัก
แผ่นอะลูมิเนียม

แผ่นอลูมิเนียม (อังกฤษ: aluminum foil) เป็นอลูมิเนียมทีมีลักษณะเป็นกระดาษ มีความหนาน้อยกว่า 0.2 มม. บางที่สุดแค่ 6 ไมโครเมตร  สามารถใช้ห่อสิ่งของ บางครั้งแผ่นอะลูมิเนียมถูกสร้างมาจากพลาสติกหรือกระดาษเพื่อใช้งานได้มากขึ้น
ปัญหาเรื่องสิ่งแวดล้อม.
แผ่นอลูมิเนียมบางอันสามารถรีไซเคิลได้ประมาณ 5% ในการใช้เป็นพลังงานไฟฟ้า อย่างไรก็ตาม มีอะลูมิเนียมหลายอันไม่สามารถรีไซเคิลได้ เนื่องจากทำได้ยากและมีอะลูมิเนียมที่มีในรูปแบบโลหะน้อยมาก
โรงเรียนจักราชวิทยา

โรงเรียนจักราชวิทยา (อักษรย่อ: จ.ว., C.R.W.) ตั้งอยู่ที่เลขที่ 28 ถนนเทศบาล 9 ตำบลจักราช อำเภอจักราช จังหวัดนครราชสีมา รหัสไปรษณีย์ 30230 สังกัดสำนักงานเขตพื้นที่การศึกษามัธยมศึกษา เขต 31 กลุ่มโรงเรียนราชสีมาวิทยาลัย สำนักงานคณะกรรมการการศึกษาขั้นพื้นฐาน เปิดสอนระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 โรงเรียนมีเนื้อที่ 44 ไร่ 1 งาน 17 ตารางวา เขตพื้นที่บริการ ประกอบด้วย 98 หมู่บ้าน 8 ตำบล ได้แก่ ตำบลจักราช ตำบลหนองขาม ตำบลคลองเมือง ตำบลสีสุก ตำบลทองหลาง ตำบลหนองพลวง ตำบลศรีละกอ ตำบลหินโคน และเทศบาลจักราช
ประวัติ.
โรงเรียนจักราชวิทยา ได้รับอนุมัติเป็นโรงเรียนมัธยมศึกษาประจำอำเภอจักราช เมื่อ 18 พฤษภาคม พ.ศ. 2513 ด้วยความริเริ่มจากความร่วมแรงร่วมใจของประชาชนชาวอำเภอจักราชและ นายสมบุญ เจริญสันธิ์ คหบดีชาวอำเภอจักราช ได้มอบที่ดินจัดตั้งโรงเรียน 25 ไร่
ทำเนียบผู้บริหารโรงเรียน.
นับตั้งแต่ก่อตั้งโรงเรียนจนถึงปัจจุบัน โรงเรียนจักราชวิทยา มีรายนามผู้บริหารดังต่อไปนี้
หญิงชาวฮุ่ยอัน

หญิงชาวฮุ่ยอัน  เป็นชนกลุ่มย่อยของชาวจีนฮั่น ที่อาศัยเฉพาะเทศมณฑลฮุ่ยอัน เมืองกวางโจว มณฑลฝูเจี้ยน ประเทศจีน พวกเธอมีวัฒนธรรมเฉพาะที่ผิดแผกไปจากชาวจีนทั่วไป เช่นการแต่งกายและประเพณีการแต่งงาน ซึ่งสร้างความสนใจแก่นักมานุษยวิทยาไปพร้อม ๆ กับการวิพากษ์วิจารณ์จากรัฐบาล
วัฒนธรรม.
การแต่งกาย.
หญิงชาวฮุ่ยอันจะสวมเสื้อคล้ายแจ็กเก็ตสั้น ๆ สีน้ำเงินเขียว สวมกางเกงรัดสะโพกนุ่งต่ำกว่าสะดือขายาวสีดำ คลุมศีรษะด้วยผ้าสีสันสดใสแล้วสวมหมวกทรงกรวยคล้ายงอบครอบไปอีกทีหนึ่ง ซึ่งรัฐบาลแสดงความเห็นต่อการแต่งกายนี้ว่า "หมวกยุคศักดินา แจ็กเก็ตราคาประหยัด พุงป่องด้วยไขมันแห่งประชาธิปไตย กางเกงก็ขายาวสิ้นเปลือง" ที่รัฐบาลทำเช่นนี้ก็เพราะจะทำให้วัฒนธรรมของหญิงชาวฮุ่ยอันหายไปแล้วกลืนไปกับชาวจีนฮั่นตั้งแต่ยุคเริ่มต้นสาธารณรัฐประชาชนจีน
การแต่งงาน.
ธรรมเนียมการแต่งงานของหญิงชาวฮุ่ยอัน คือคู่แต่งงานใหม่จะไม่อยู่ด้วยกัน ในคืนแรกของชีวิตสมรสพวกเขาจะแยกกันไปอาศัยอยู่บ้านเพื่อน วันที่สองเจ้าสาวจะไปแสดงความเคารพครอบครัวเจ้าบ่าวและมอบกำนัลแก่ผู้สูงอายุ วันที่สามน้องสาวของเจ้าบ่าวจะพาเจ้าสาวไปตักน้ำสองถังที่บ่อน้ำประจำชุมชน หลังปฏิบัติตามธรรมเนียมนี้ไปแล้วห้าวันเจ้าสาวก็จะกลับไปยังบ้านพ่อแม่ของตนเอง เจ้าบ่าวและเจ้าสาวจะไม่สามารถพบปะหรือแม้แต่พูดคุยกัน จนกว่าเจ้าสาวจะให้กำเนิดบุตร ซึ่งหญิงชาวฮุ่ยอันยุคใหม่ไม่มีใครปฏิบัติตนตามธรรมเนียมนี้แล้ว
ศาสนา.
หญิงชาวฮุ่ยอันนับถือศาสนาอย่างเดียวกับชาวจีนฮั่นคือ ศาสนาพื้นบ้านจีน, ลัทธิเต๋า หรือศาสนาพุทธ
รายชื่อภาพยนตร์ไทยที่เสนอเข้าชิงรางวัลออสการ์ สาขาภาพยนตร์นานาชาติยอดเยี่ยม

ประเทศไทยได้เสนอชื่อภาพยนตร์เข้าชิงรางวัลออสการ์ สาขาภาพยนตร์นานาชาติยอดเยี่ยม มาตั้งแต่ปี 2527 ถือเป็นประเทศที่สองในภูมิภาคเอเชียตะวันออกเฉียงใต้ ที่เข้าร่วมตามจากฟิลิปปินส์ รางวัลจะมอบโดยสถาบันศิลปะและวิทยาการภาพยนตร์ สำหรับภาพยนตร์ยอดเยี่ยมที่ผลิตนอกสหรัฐอเมริกา ตัวแทนภาพยนตร์ไทยที่เสนอรางวัลออสการ์ จะถูกคัดเลือกโดยสมาพันธ์สมาคมภาพยนตร์แห่งชาติ เพียงปีละ 1 เรื่องเท่านั้น โดยภาพยนตร์ทุกเรื่องจะใช้ภาษาไทยเป็นหลัก
ภาพยนตร์ไทยเรื่อง "หลานม่า" สร้างประวัติศาสตร์เป็นภาพยนตร์ไทยเรื่องแรกและเรื่องเดียวที่ผ่านเข้ารอบ 15 เรื่องสุดท้าย (shortlist) ในงานประกาศผลรางวัลออสการ์ ครั้งที่ 97 หลังจากประเทศไทยส่งภาพยนตร์เข้าร่วมการประกวดรางวัลออสการ์ สาขานี้มาตั้งแต่ปี พ.ศ. 2527
ดิแพนทอมเอมไพซ์

ดิแพนทอมเอมไพซ์ เป็นภาพยนตร์อเมริกันตะวันตก พ.ศ. 2478 ที่กำกับการแสดงโดย ออทโท โบรเวอร์ และ บี. รีฟส์ อีร์สัน นำแสดงโดย ยีน ออทรีย์, แฟรงกี ดาร์โร, และ เบ็ตซี่ คิง โรส ภาพยนตร์มี 12 ตอนซึ่งเป็นเรื่องเกี่ยวกับตะวันตก, ดนตรี, และบันเทิงคดีแนววิทยาศาสตร์ ภาพยนตร์ตอนแรกมีความยาว 30 นาที ส่วนตอนต่อมาจะมีความยาว 20 นาที ภาพยนตร์นี้เป็นเรื่องเกี่ยวกับคาวบอยที่หลุดเข้ามาในอาณาจักรแห่งหนึ่งที่อยู่ใต้พิภพ ซึ่งเป็นที่คนทุจริต คนชั่ว คนโลภมาอยู่ในอาณาจักรนี้ ในปี พ.ศ. 2483 ภาพยนตร์เรื่องนี้ถูกดัดแปลงเป็นภาพยนตร์ความยาว 70 นาที และเปลี่ยนเป็นชื่อว่า "เรดิโอแลนซ์" หรือ "เม็นท์วิทสติวเฟก" เป็นครั้งแรกของยีน ออทรีย์ที่รับบทบาทเป็นคาวบอย
เชิงอรรถ.
<templatestyles src="Reflist/styles.css" />
<templatestyles src="Reflist/styles.css" />
<templatestyles src="Refbegin/styles.css" />
วอลเลย์บอลอะคาเดมีลีก 2018

วอลเลย์บอลอะคาเดมีลีก 2018 จัดขึ้นเป็นครั้งที่ 4 การแข่งขันครั้งนี้ใช้ชื่อว่า "ปีโป้ อะคาเดมีลีก 2561" เป็นการแข่งขันวอลเลย์บอลลีกอาชีพรุ่นอายุไม่เกิน 17 ปี ทำการแข่งขัน ณ ศูนย์เยาวชนเฉลิมพระเกียรติ เทศบาลนครนนทบุรี จังหวัดนนทบุรี ระหว่างวันที่ 3 – 21 เมษายน พ.ศ. 2561 
ทีมชาย.
อันดับการแข่งขัน.
<templatestyles src="Col-begin/styles.css"/>
ทีมหญิง.
อันดับการแข่งขัน.
<templatestyles src="Col-begin/styles.css"/>
นิกอลา มักซีมอวิช

นิกอลา มักซีมอวิช ([nǐkola maksǐːmoʋitɕ]; เกิดวันที่ 25 พฤศจิกายน ค.ศ. 1991) เป็นนักฟุตบอลอาชีพชาวเซอร์เบีย ปัจจุบันลงเล่นในตำแหน่งเซ็นเตอร์แบ็กให้กับสโมสรฟุตบอลสปาร์ตัคมอสโก (ยืมตัวจากนาโปลี) และทีมชาติเซอร์เบีย
สโมสรอาชีพ.
ช่วงแรก.
มักซีมอวิชเริ่มต้นอาชีพในปี ค.ศ. 2002 กับสโมสร "Kosmos Bajina Bašta" ซึ่งเขาได้ลงเล่นในชุดเยาวชน ก่อนที่จะย้ายไป "FK Sloga Bajina Bašta" ในปี ค.ศ. 2004 ต่อมาในวันที่ 16 กรกฎาคม ค.ศ. 2006 เขาย้ายไปชุดเยาวชนของสโมสร Sloboda Užice และในอีกสองถัดมา เขาลงเล่นให้กับทีมชุดใหญ่ครั้งแรกในนัดที่พบกับ FBK Kaunas ต่อมาในวันที่ 19 กันยายน ค.ศ. 2010 มักซีมอวิชได้รับใบเหลืองแรกของอาชีพในนัดที่พบกับ Spartak Subotica และทำประตูแรกของอาชีพในวันที่ 5 มีนาคม ค.ศ. 2011
เรดสตาร์.
มักซีมอวิชเซ็นสัญญากับสโมสรเรดสตาร์เบลเกรด ในช่วงเปิดตลาดซื้อ-ขายฤดูหนาว ค.ศ. 2012 ด้วยค่าตัว 300,000 ยูโร เขาลงเล่นนัดแรกเมื่อวันที่ 3 มีนาคม ค.ศ. 2012 ในนัดที่พบกับ Spartak Zlatibor
โตรีโน.
วันที่ 23 กรกฎาคม ค.ศ. 2013 เขาถูกปล่อยยืมตัวให้กับสโมสรฟุตบอลโตรีโนในเซเรียอา เนื่องด้วยเหตุผลด้านการกู้ยืมเงิน; เขาลงเล่นนัดแรกเมื่อวันที่ 6 ตุลาคมปีเดียวกัน ในฐานะตัวสำรอง พบกับซัมป์โดเรียที่เจนัว ก่อนที่จะเสมอกันไป 2–2 ตลอดฤดูกาลเขาได้ลงเล่นบ่อย ส่วนใหญ่จะลงเล่นในตำแหน่งกองหลังตัวกลาง หรือไม่ก็กองกลางตัวขวา
ต่อมาวันที่ 27 พฤษภาคม ค.ศ. 2014 โตรีโนได้ซื้อขาด และทำสัญญาจนถึงปี ค.ศ. 2018
นาโปลี.
วันที่ 31 สิงหาคม ค.ศ. 2016 เขาย้ายไปนาโปลี ต่อมาวันที่ 28 กันยายน ค.ศ. 2016 มักซีมอวิชลงเล่นนัดแรกในนัดที่นาโปลีเปิดบ้านเอาชนะไบฟีกา 4–2 และในวันที่ 23 ตุลาคม ค.ศ. 2016 เขาทำประตูแรกในเซเรียอา นัดที่บุกไปชนะโกรโตเน 2–1
สปาร์ตัค.
วันที่ 26 มกราคม ค.ศ. 2018 เขาถูกปล่อยยืมตัวให้กับสโมสรฟุตบอลสปาร์ตัคมอสโกจนจบฤดูกาล 2017–18
ทีมชาติ.
เขาลงเล่นให้กับทีมชาติเซอร์เบีย รุ่นอายุไม่เกิน 19 ปี สองนัด และรุ่นอายุไม่เกิน 21 ปีอีกสองนัด เขามีชื่อติดทีมชาติเซอร์เบียครั้งแรกเมื่อวันที่ 31 พฤษภาคม ค.ศ. 2012 ในนัดกระชับมิตรพบกับฝรั่งเศส และสวีเดน โดยลงเล่นเป็นตัวจริงทั้งสองนัด เขาได้ลงเล่นอีกครั้งในนัดที่พบกับไอร์แลนด์ (เป็นตัวสำรองในครึ่งหลัง) และชิลี
ลักษณะการเล่น.
สามารถเล่นเป็นกองกลางตัวรับได้ แต่ส่วนใหญ่จะลงเล่นในตำแหน่งกองหลังตัวกลาง เขามีความว่องไว และเนื่องด้วยความสูงถึง 193 เซนติเมตร ทำให้จัดการกับลูกกลางอากาศได้ดี เขามักถูกเปรียบเทียบกับเนมันยา วีดิช
นีลส์ เพเทอร์เซิน

นีลส์ เพเทอร์เซิน (เกิดวันที่ 6 ธันวาคม ค.ศ. 1988) เป็นนักฟุตบอลชาวเยอรมัน ปัจจุบันลงเล่นตำแหน่งกองหน้าให้กับเอ็สเซ ไฟรบวร์ค
ทีมชาติ.
เพเทอร์เซินเคยเป็นส่วนหนึ่งของทีมชาติเยอรมนี รุ่นอายุไม่เกิน 19 ปี และทำประตูในการพบกับรัสเซีย ในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2007 ต่อมาเขาติดทีมชาติรุ่นอายุไม่เกิน 20 ปี และในวันที่ 6 สิงหาคม ค.ศ. 2009 เขาติดทีมชาติรุ่นอายุไม่เกิน 21 ปี
เพเทอร์เซินติดทีมชาติเยอรมนีชุดโอลิมปิก ในการแข่งขันโอลิมปิกฤดูร้อนที่รีโอเดจาเนโร โดยเป็น 1 ใน 3 ผู้เล่นอายุเกิน 23 ปีที่ได้รับอนุญาตให้แข่งขัน ร่วมกับลาร์ส และสเวน เบนเดอร์ ต่อมาวันที่ 4 สิงหาคม ค.ศ. 2016 เขาลงเล่นในฐานะตัวรองโดยลงมาแทนดาวี เซ็ลเคอ ในนาทีที่ 84 สามวันถัดมา เขาลงเป็นตัวสำรองแทนที่เซ็ลเคอในนาทีที่ 83 ต่อมาในวันที่ 10 สิงหาคม ค.ศ. 2016 เขาลงเล่นตัวจริงและยิงห้าประตูในนัดที่ชนะฟีจี 10–0 ต่อมาวันที่ 13 สิงหาคม ค.ศ. 2016 เขาลงเล่นตัวสำรองในนาทีที่ 78 แทนเซ็ลเคออีกครั้งในนัดพบกับโปรตุเกส ต่อมาวันที่ 17 สิงหาคม ค.ศ. 2016 รอบรองชนะเลิศพบกับไนจีเรีย เพเทอร์เซินลงมาแทน Max Meyer ในนาทีที่ 84 และทำประตูในอีก 5 นาทีถัดมา และในวันที่ 20 สิงหาคม ค.ศ. 2016 เพเทอร์เซินลงมาแทน Selke อีกครั้งในนาทีที่ 76 ของนัดชิงเหรียญทอง หลังจบในเวลาปกติ เขายิงลูกโทษเป็นคนสุดท้ายแต่ก็พลาด ทำให้เยอรมนีได้เหรียญเงิน
ฮวน กัวดราโด

ฮวน กิเยร์โม กัวดราโด เบโย (เกิดวันที่ 26 พฤษภาคม ค.ศ. 1988) เป็นนักฟุตบอลอาชีพชาวโคลอมเบีย ปัจจุบันลงเล่นให้แก่อินเตอร์มิลานในเซเรียอาของประเทศอิตาลีและทีมชาติโคลอมเบีย เขามีรูปแบบการเล่นที่ตรงไปตรงมา ไม่ว่าจะเป็นการวิ่งด้วยฝีเท้าหรือการเลี้ยงลูกฟุตบอล เขาเริ่มต้นกับตำแหน่งกองกลางตัวรับในช่วงต้นอาชีพ ก่อนที่จะเล่นได้หลายตำแหน่งในเวลาต่อมา ไม่ว่าจะเป็นปีก ฟุลแบ็ก หรือวิงแบ็ก
เขาเริ่มต้นอาชีพกับสโมสรอินเดเปนดิเอนเตเมเดยิน และย้ายไปอิตาลีในปี ค.ศ. 2009 เพื่อเข้าร่วมอูดีเนเซ เขาถูกปล่อยยืมตัวให้กับเลชเช ในฤดูกาล 2011–12 ก่อนที่จะย้ายไปฟีออเรนตีนา ต่อมาในเดือนกุมภาพันธ์ ค.ศ. 2015 เขาเซ็นสัญญากับเชลซี แต่ได้ลงเล่นน้อย จึงถูกปล่อยยืมตัวไปยูเวนตุส ซึ่งเขาสามารถพาทีมคว้าแชมป์เซเรียอาและโกปปาอีตาเลียได้
กัวดราโดลงเล่นทีมชาติครั้งแรกในปี ค.ศ. 2010 และได้ลงเล่นกว่า 60 นัด เขาช่วยพาทีมชาติโคลอมเบียไปถึงรอบก่อนรองชนะเลิศของโกปาอาเมริกาถึงสองครั้ง และฟุตบอลโลก 2014 นอกจากนี้ยังจบอันดับที่ 3 ในโกปาอาเมริกาเซนเตนาริโอ
": "ณ วันที่ 28 มีนาคม ค.ศ. 2017""
สหพันธ์วอลเลย์บอลคาซัคสถาน

สหพันธ์วอลเลย์บอลคาซัคสถาน  เป็นหน่วยงานสำหรับกีฬาวอลเลย์บอลในประเทศคาซัคสถาน ก่อตั้งขึ้นเมื่อปี ค.ศ. 1992 และเป็นสมาชิกของเอฟไอวีบี นอกจากนี้ยังเป็นสมาชิกของสมาพันธ์วอลเลย์บอลเอเชีย สหพันธ์มีหน้ารับผิดชอบดูแลวอลเลย์บอลชายทีมชาติคาซัคสถาน และวอลเลย์บอลหญิงทีมชาติคาซัคสถาน
ดงเปรีญง

ดงเปรีญง  เป็นแชมเปญเก่าแก่ยี่ห้อหนึ่งของฝรั่งเศส ผลิตขึ้นโดยโรงแชมเปญชื่อดังอย่างโมแอเตช็องดง (Moët & Chandon) โรงแชมเปญแห่งนี้ผลิตแชมเปญออกวางจำหน่ายในหลายยี่ห้อ แต่ยี่ห้อดงเปรีญงถือเป็นยี่ห้อระดับสูงสุดของโมแอเตช็องดง แชมเปญยี่ห้อนี้เริ่มผลิตขึ้นในปีค.ศ. 1921 โดยตั้งชื่อตามดงปีแยร์ เปรีญง (Dom Pierre Pérignon) นักบวชคณะเบเนดิกตินซึ่งเป็นผู้บุกเบิกไวน์แชมเปญ อย่างไรก็ตาม ล็อตการผลิตเพื่อวางจำหน่ายเริ่มขึ้นในปี ค.ศ. 1926 และนำออกวางจำหน่ายจริงในปี 1935 ที่นครนิวยอร์ก ในปัจจุบัน ดงเปรีญงเป็นแชมเปญระดับหรูที่มักมีเสิร์ฟบนที่นั่งชั้นหนึ่งของสายการบินชั้นนำ
ชาร์ดอแน

ชาร์ดอแน ([ʃaʁdɔnɛ]) เป็นองุ่นเขียวสายพันธุ์หนึ่งที่ใช้นิยมทำไวน์ขาว มีถิ่นกำเนิดจากแคว้นบูร์กอญในประเทศฝรั่งเศส แต่ปัจจุบันมีปลูกในหลายประเทศตั้งแต่อังกฤษไปจนถึงนิวซีแลนด์ นอกจากนี้ องุ่นชาร์ดอแนยังถือเป็นวัตถุดิบสำคัญที่ใช้ผลิตไวน์อัดลมทั่วโลกรวมไปถึงแชมเปญ ปัจจุบัน ทั่วทั้งโลกมีพื้นที่ปลูกองุ่นชาร์ดอแนประมาณ 2,100 ตารางกิโลเมตร มากเป็นอันดับ 5 ในบรรดาพันธุ์องุ่นทั้งหมดที่ใช้ทำไวน์ องุ่นชาร์ดอแนเติบโตได้ดีในดินที่มีแคลเซียมคาร์บอเนตและตะกอนหินปูน
กฎของไซน์

ในตรีโกณมิติ กฎของไซน์  เป็นสมการที่แสดงความสัมพันธ์เกี่ยวกับความยาวด้านของรูปสามเหลี่ยมใด ๆ กับไซน์ของมุมในรูปสามเหลี่ยม ดังนี้
<math> \frac{a}{\sin A} \,=\, \frac{b}{\sin B} \,=\, \frac{c}{\sin C} \,=\, d </math>
เมื่อ "a", "b", และ "c" เป็นความยาวด้านของรูปสามเหลี่ยม และ "A", "B", และ "C" เป็นมุมตรงข้าม (ดังรูปที่ 1) ขณะที่ "d" เป็นเส้นผ่านศูนย์กลางของวงกลมล้อมรอบรูปสามเหลี่ยมนั้น กฎของไซน์บางครั้งสามารถเขียนโดยใช้ตัวผกผันการคูณ
<math> \frac{\sin A}{a} \,=\, \frac{\sin B}{b} \,=\, \frac{\sin C}{c} </math>
กฎของไซน์สามารถนำไปใช้คำนวณด้านที่เหลือของรูปสามเหลี่ยม เมื่อทราบมุมสองมุมและด้านหนึ่งด้าน การคำนวณโดยใช้วิธีนี้อาจให้ผลลัพธ์ที่มีความผิดพลาดเชิงตัวเลขได้ ถ้ามุมหนึ่งเข้าใกล้ 90 องศา 
กฎของไซน์เป็นหนึ่งในสองสมการตรีโกณมิติที่ใช้ในการหาความยาวด้านและมุมในรูปสามเหลี่ยมใด ๆ ซึ่งอีกสมการหนึ่งก็คือ กฎของโคไซน์
การพิสูจน์.
พื้นที่ "T" ของรูปสามเหลี่ยมใด ๆ สามารถเขียนได้เป็นครึ่งหนึ่งของความยาวฐานคูณด้วยความสูง โดยเลือกด้านหนึ่งเป็นฐาน และความสูงของรูปสามเหลี่ยมคำนวณได้โดยการเลือกอีกด้านในรูปสามเหลี่ยม นำความยาวของด้านนั้นคูณด้วยไซน์ของมุมที่อยู่ระหว่างด้านที่เลือกกับด้านที่เป็นฐาน ดังนั้น ถ้าขึ้นอยู่กับการเลือกด้านที่จะเป็นฐาน พื้นที่ของรูปสามเหลี่ยมก็สามารถเขียนได้แตกต่างกัน ดังนี้
<math>T = \frac{1}{2}b(c \sin A) = \frac{1}{2}c(a \sin B) = \frac{1}{2}a(b \sin C)\,</math>
คูณด้วย ตลอดทั้งสมการ จะได้
<math>\frac{2T}{abc} = \frac{\sin A}{a} = \frac{\sin B}{b} = \frac{\sin C}{c}\,</math>
ล็อยท์เคียร์ชอิมอัลก็อย

ล็อยท์เคียร์ชอิมอัลก็อย  หรือเรียกอย่างย่อว่า ล็อยท์เคียร์ช (Leutkirch) เป็นเมืองในภาคอัลก็อย รัฐบาเดิน-เวือร์ทเทิมแบร์ค ประเทศเยอรมนี ตั้งอยู่ทางทิศตะวันออกจากนครมิวนิกราว 140 กิโลเมตร ในอดีตเมืองแห่งนี้เคยมีสภานะเป็นเสรีนครของจักรวรรดิโรมันอันศักดิ์สิทธิ์ ในอดีตเป็นแหล่งอุตสาหกรรมผ้าลินินที่สำคัญ โดยเป็นที่ตั้งของสมาคมช่างทอที่มีสมาชิกกว่าสองร้อยคน เมืองนี้ถูกผนวกเป็นส่วนหนึ่งของบาวาเรียในปี 1803 ก่อนที่จะกลายเป็นส่วนหนึ่งของราชอาณาจักรเวือร์ทเทิมแบร์คในปี ค.ศ. 1810
กฎของแทนเจนต์

ในตรีโกณมิติ กฎของแทนเจนต์  เป็นความสัมพันธ์ระหว่างแทนเจนต์ของมุมสองมุมในรูปสามเหลี่ยมและความยาวด้านตรงข้าม ในรูปที่ 1 "a", "b", และ "c" เป็นความยาวด้านทั้งสามของรูปสามเหลี่ยม และ "α", "β", และ "γ" เป็นมุม"ตรงข้าม"ของด้านทั้งสามตามลำดับ กฎของแทนเจนต์นั้นกล่าวว่า
<math>\frac{a-b}{a+b} = \frac{\tan\left(\tfrac12(\alpha-\beta)\right)}{\tan\left(\tfrac12(\alpha+\beta)\right)}</math>
แม้ว่ากฎของแทนเจนต์ไม่เป็นที่รู้จักเหมือนกับกฎของไซน์และกฎของโคไซน์ แต่ก็สามารถคำนวณได้เทียบเท่ากับกฎของไซน์ และสามารถนำไปใช้ได้ในกรณีที่ทราบด้านสองด้านและมุมตรงข้ามหนึ่งมุม หรือทราบมุมสองมุมและด้านหนึ่งด้าน
การพิสูจน์.
การพิสูจน์กฎของแทนเจนต์เริ่มด้วยกฎของไซน์
 <math>\frac{a}{\sin\alpha} = \frac{b}{\sin\beta}</math>
ให้
 <math>d = \frac{a}{\sin\alpha} \quad\text{และ}\quad d = \frac{b}{\sin\beta}</math>
จะได้
 <math>a = d \sin\alpha \quad\text{และ}\quad b = d \sin\beta</math>
ทำให้ได้
 <math>\frac{a-b}{a+b} = \frac{d \sin \alpha - d\sin\beta}{d\sin\alpha + d\sin\beta} = \frac{\sin \alpha - \sin\beta}{\sin\alpha + \sin\beta}</math>
จากเอกลักษณ์ตรีโกณมิติ เปลี่ยนผลบวกไซน์เป็นผลคูณ
 <math> \sin(\alpha) \pm \sin(\beta) = 2 \sin\left(\frac{\alpha \pm \beta}{2} \right) \cos\left(\frac{\alpha \mp \beta}{2} \right) </math>
จะได้
<math>\frac{a-b}{a+b} = \frac{2\sin\tfrac12\left(\alpha-\beta\right)\cos\tfrac12\left(\alpha+\beta\right)}{2\sin\tfrac12\left(\alpha+\beta \right)\cos\tfrac12\left(\alpha-\beta\right)} = \frac{\sin\tfrac12\left(\alpha-\beta\right)}{\cos\tfrac12\left(\alpha-\beta\right)} \div \frac{\sin\tfrac12\left(\alpha+\beta\right)}{\cos\tfrac12\left(\alpha+\beta\right)} = \frac{\tan\left(\tfrac12(\alpha-\beta)\right)}{\tan\left(\tfrac12(\alpha+\beta)\right)}</math>
วาคึฟบังค์สปอร์คูลือบือ

วาคึฟบังค์สปอร์คูลือบือ  เป็นสโมสรวอลเลย์บอลหญิงที่ตั้งอยู่ในอิสตันบูล ประเทศตุรกี ก่อตั้งขึ้นในปี ค.ศ. 1986 โดยชนะเลิศการแข่งขันวอลเลย์บอลหญิงชิงแชมป์สโมสรโลก 4 สมัย (2014, 2018, 2019 และ 2022) ชนะเลิศการแข่งขันซีอีวีวิมินส์แชมเปียนส์ลีก 6 สมัย (ฤดูกาล 2011, 2013, 2017, 2018, 2022 และ 2023) และชนะเลิศการแข่งขันเตอร์กิชวิมินส์วอลเลย์บอลลีก 12 สมัยซึ่งเป็นหนึ่งในสโมสรวอลเลย์บอลหญิงชั้นนำของโลก
ตั้งแต่วันที่ 23 ตุลาคม 2012 ถึงวันที่ 22 มกราคม 2014 ทีมสามารถเก็บชัยชนะได้ 73 เกมในการแข่งขันระดับประเทศและระดับนานาชาติอย่างเป็นทางการทั้งหมด ซึ่งได้รับการยอมรับว่าเป็นสถิติโลกโดย กินเนสส์บุ๊ค สโมสรชนะเกมอย่างเป็นทางการทั้งหมด 52 เกมที่เล่นระหว่างฤดูกาล 2012–13 และเกมอย่างเป็นทางการทั้งหมด 51 เกมที่เล่นในปี 2013 วาคึฟบังค์ ชนะได้ถ้วยรางวัลแชมป์ทั้ง 5 รายการโดยไม่แพ้ใครในฤดูกาล 2012–13 โดยเป็นสโมสรในประวัติศาสตร์วอลเลย์บอลที่ประสบความสำเร็จอย่างมาก 
สนามเหย้า.
รายการสนามเหย้าทีมชุดใหญ่ที่ได้ลงแข่งในสมัยที่ผ่านมา
สนามกีฬา.
ตั้งแต่ฤดูกาล 2016/17 สโมสรได้แข่งขันในเกมในสนามเหย้าที่ วาคึฟบังค์สปอตส์แพลิส  ในเมืองอิสตันบูล สนามแห่งนี้สามารถรองรับได้ 2,000 ที่นั่ง
สมาชิกทีมปัจจุบัน.
"ฤดูกาล 2024-2025"
หัวหน้าทีมและหัวหน้าผู้ฝึกสอน.
หัวหน้าทีม.
รายชื่อหัวหน้าทีมสมัยที่ผ่านมา
หัวหน้าผู้ฝึกสอน.
รายชื่อหัวหน้าผู้ฝึกสอนทีมสมัยที่ผ่านมา
ผู้ผลิตชุด.
รายชื่อผู้ให้บริการเครื่องแบบ
อดีตผู้เล่น.
<templatestyles src="Col-begin/styles.css"/>
กฎของโคแทนเจนต์

ในตรีโกณมิติ กฎของโคแทนเจนต์  เป็นความสัมพันธ์ระหว่างความยาวด้านของรูปสามเหลี่ยมและโคแทนเจนต์ของครึ่งหนึ่งของมุมทั้งสาม
เช่นเดียวกับกฎของไซน์ที่ความสัมพันธ์ของปริมาณต่าง ๆ มีค่าเท่ากับรัศมีของวงกลมล้อมรอบสามเหลี่ยม ขณะที่กฎของโคแทนเจนต์สัมพันธ์กับรัศมีของรูปวงกลมแนบในของรูปสามเหลี่ยม
กำหนดให้ชื่อของด้านและมุมเป็นไปตามรูปที่ 1 เมื่อ "a", "b", "c" เป็นความยาวด้านทั้งสาม, "A", "B", "C" เป็นจุดยอดที่อยู่ตรงข้ามด้านทั้งสามตามลำดับ, "α", "β", "γ" เป็นมุมที่จุดยอดนั้น, "s" เป็นครึ่งหนึ่งของเส้นรอบรูปของรูปสามเหลี่ยม  โดยที่ "s" = "a" + "b" + "c"/2 และ "r" เป็นรัศมีของวงกลมแนบใน กฎของโคแทนเจนต์นั้นกล่าวว่า
<math>\frac{\cot\left(\tfrac{\alpha}{2}\right)}{s-a} = \frac{\cot\left(\tfrac{\beta}{2}\right)}{s-b} = \frac{\cot\left(\tfrac{\gamma}{2}\right)}{s-c} = \frac{1}{r}\,</math>
และนอกจากนี้รัศมีของวงกลมแนบในหาได้จาก
<math>r = \sqrt{\frac{(s-a)(s-b)(s-c)}{s}}\,</math>
ปรพรหมัน

ปรพรหมัน  คือพรหมันสูงสุด เกินจะอธิบายและคิดได้ คัมภีร์ในศาสนาฮินดูอธิบายว่าปรพรหมันเป็นวิญญาณไร้รูป (เพราะรูปเป็นมายา) ที่แทรกซึมไปทั่วทุกสิ่งตลอดกาล ชาวฮินดูมีความเชื่อเกี่ยวกับปรพรหมันแตกต่างกัน สำนักอไทฺวตเวทานตะเชื่อว่าปรพรหมันเป็นนิรคุณพรหมัน (พรหมันที่ไร้คุณลักษณะ) แต่สำนักเวทานตะอื่น ๆ เชื่อว่าเป็นสคุณพรหมัน
ศัพทมูล.
ในภาษาสันสกฤต "ปร" แปลว่า ขั้นสูง สูงสุด "พรหมัน" คือความเป็นจริงสูงสุด เป็นสิ่งสัมบูรณ์ ไม่มีรูปร่าง ไร้ขีดจำกัด เป็นพระวิญญาณบริสุทธิ์ เป็นที่มาและจุดหมายปลายทางของสรรพสิ่งในสกลจักรวาล เริ่มปรากฏในคัมภีร์พระเวท และถูกขยายความในคัมภีร์อุปนิษัท ส่วนคำว่า "ปรพรหมัน" ซึ่งหมายถึงพรหมันสูงสุด เริ่มปรากฏในตำราของสำนักอไทฺวตเวทานตะยุคแรก
ลฺหวี่ ปู้เหวย์

ลฺหวี่ ปู้เหวย์ (291–235 ปีก่อนคริสตกาล) เป็นนักการเมืองแห่งรัฐฉิน (秦国) ในยุครณรัฐ (戰國時代) ของประเทศจีนโบราณ เดิมเป็นพ่อค้าที่มีอิทธิพลมาก มาจากรัฐเว่ย์ (卫国) ได้คบหากับพระเจ้าฉินจฺวังเซียง (秦莊襄王) แต่ครั้งที่ยังเป็นเจ้าชายยศน้อยและถูกจับเป็นองค์ประกันอยู่ในรัฐจ้าว (赵国) ต่อมาลฺหวี่ ปู้เหวย์ ได้ใช้สินบนและกลวิธีต่าง ๆ ช่วยเหลือพระเจ้าฉินจฺวังเซียงให้ได้ครองบัลลังก์รัฐฉินสืบต่อจากพระเจ้าฉินเซี่ยวเหวิน (秦孝文王) พระบิดา เมื่อ 249 ปีก่อนคริสตกาล พระเจ้าฉินจฺวังเซียงจึงตั้งลฺหวี่ ปู้เหวย์ เป็นอัครมหาเสนาบดี (相國) มีบรรดาศักดิ์ว่า เหวินซิ่นโหฺว (文信侯) ครั้นพระเจ้าฉินจฺวังเซียงสิ้นพระชนม์เมื่อ 247 ปีก่อนคริสตกาล อิ๋ง เจิ้ง (嬴正) โอรส สืบราชสมบัติต่อ และเป็นที่รู้จักด้วยสมัญญา ฉินฉื่อหฺวังตี้ (秦始皇帝; "ปฐมจักรพรรดิฉิน") ลฺหวี่ ปู้เหวย์ ก็ได้สำเร็จราชการแทนอิ๋ง เจิ้ง และเป็นอัครมหาเสนาบดีในรัชสมัยนี้ด้วย 
แต่เมื่ออิ๋ง เจิ้ง มีพระชนมายุมากขึ้นพอที่จะครองบัลลังก์รัฐฉินต่อไป ลฺหวี่ ปู้เหวย์มีความกังวลว่า ตนเองและจ้าวจี พระสนมของพระเจ้าฉินจฺวังเซียงเคยเป็นอดีตภรรยาน้อยของตนมาก่อน เมื่อครั้งได้เป็นอัครมหาเสนาบดีและได้สำเร็จราชการแทนอิ๋ง เจิ้ง มีอำนาจมากล้นในกำมือและได้สนิทสนมใกล้ชิดกับจ้าวจีที่ดำรงตำแหน่งเป็นไท่โฮ่วจนต้องไปมาหาสู่ถึงตำหนักทุกวัน หากอิ๋ง เจิ้งทราบเรื่องเข้า หายนะจะนำมาสู่ตน จึงคิดที่จะถอยห่างจากจ้าวจีโดยไม่เข้าวังหลวงอีก แต่จ้าวจีกลับไม่ยอมและเรียกตัวหลายครั้งด้วยความต้องการของพระนาง ลฺหวี่ ปู้เหวย์กลัวที่จะถูกจับได้ จึงได้ส่งเล่าไอ่มาเป็นชู้รักแทนตนโดยปลอมตัวเป็นขันทีโดยไม่ผ่านการตรวจสอบของฝ่ายใน เล่าไอ่ได้เสพสุขกับจ้าวจีจนมีบุตรสองคน จ้าวจีโปรดปรานเล่าไอ่มากจนถึงกับแต่งตั้งบรรดายศศักดิ์เป็นจ่างซิ่นโหว (長信侯) มีอำนาจมากและข้าทาสบริวารมากมายจนกำเริบเสิบสานเรียกตนเองเป็น"พระบิดาบุญธรรม"ของอิ๋ง เจิ้ง ต่อมาก็คิดก่อการกบฏต่ออิ๋ง เจิ้งเพื่อหวังจะแต่งตั้งบุตรของตนเป็นอ๋องฉินแทนและเสพสุขกับจ้าวจีต่อไป แต่อิ๋ง เจิ้งกลับล่วงรู้เข้าซะก่อนจึงนำกองกำลังเข้าปราบปรามจนสำเร็จ เล่าไอ่และบุตรสองคนพร้อมพรรคพวกที่ให้การสนับสนุนได้ถูกสำเร็จโทษ ส่วนจ้าวจี พระมารดาก็ถูกสั่งกักตัวอยู่ในพระตำหนัก ต่อมาอิ๋ง เจิ้งได้รับรู้ว่าผู้ที่แนะนำเล่าไอ่ ผู้เป็นกบฏคือลฺหวี่ ปู้เหวย์นั่นเอง จึงคิดที่จะประหารเขาเสีย แต่ขุนนางต่างพากันทัดท้านโดยให้เหตุผลว่า "ลฺหวี่ ปู้เหวย์มีความดีความชอบใหญ่หลวงต่ออ๋องคนก่อน เล่าไอ่ก็ไม่เคยซัดทอดว่าเขาร่วมมือก่อกบฏ ความผิดของเขาคือการนำเล่าไอ่เข้ามาในวัง ความผิดครั้งนี้โทษไม่ถึงประหาร ขอให้พิจารณาด้วยพ่ะย่ะค่ะ" อิ๋ง เจิ้งจึงได้ตัดสินลงโทษลฺหวี่ ปู้เหวย์ด้วยการปลดตำแหน่งอัครมหาเสนาบดีและเนรเทศไปยังซื่อชวน แต่ลฺหวี่ ปู้เหวย์กลับเกรงกลัวว่าอิ๋ง เจิ้งจะต้องสังหารตนเป็นแน่จึงตัดสินใจดื่มยาพิษฆ่าตัวตายในที่สุด
นอกเหนือจากบทบาทด้านการเมืองแล้ว ลฺหวี่ ปู้เหวย์ยังมีชื่อเสียงจากการเป็นผู้สนับสนุนการรวบรวม"ลฺหวี่ชื่อชุนชิว" ตำราสารานุกรมประมวลแนวคิดของร้อยสำนักคิดซึ่งรวบรวบเสร็จสมบูรณ์เมื่อ 239 ปีก่อนคริตกาล
เล่า ไอ่

เล่า ไอ่ (เสียชีวิต 238 ปีก่อนคริสตกาล) เป็นขันทีปลอมและขุนนางแห่งรัฐฉิน (秦国) ช่วงปลายยุครณรัฐ (戰國時代)
อัครมหาเสนาบดีลฺหวี่ ปู้เหวย์ (呂不韋) ถวายเล่า ไอ่ แก่จ้าวจี (赵姬) พระชนนีของฉินหวังเจิ้ง (秦王政) พระมหากษัตริย์รัฐฉิน ซึ่งภายหลังเป็นที่รู้จักด้วยพระนาม ฉินฉื่อหฺวังตี้ (秦始皇帝) จ้าวจีโปรดปรานเล่า ไอ่ มาก ถึงขนาดประทานบรรดาศักดิ์ฉางซิ่นโหว (長信侯) ให้แก่เขา เล่า ไอ่ จบชีวิตลงด้วยการถูกประหารหลังพยายามยึดอำนาจจากฉินหวังเจิ้ง แต่ความประพฤติผิดทางกามของเล่า ไอ่ นั้น กลายเป็นเรื่องเล่าขวัญในโอวาทสอนศีลธรรมของปราชญ์จีนมาตั้งแต่ยุคของเล่า ไอ่ เอง ขณะที่ชื่อของเขา ซึ่งในภาษาจีนเก่าแปลว่า ความประพฤติชั่วช้าตัณหากลับ นั้น ก็ได้กลายเป็นคำพังเพยเปรียบเปรยถึงความสัมพันธ์ผิดศีลธรรมทางเพศในภาษาจีนคลาสสิก
ประวัติ.
เอกสาร "ฉื่อจี้" (史記) ที่ซือหม่า เชียน (司馬遷) เขียนขึ้นเมื่อราว 94 ปีก่อนคริสตกาล ว่า เล่า ไอ่ มีองคชาตใหญ่ถึงขนาดที่ใช้แทนเพลาเกวียนได้ เรื่องนี้เป็นที่ต้องใจของลฺหวี่ ปู้เหวย์ อัครมหาเสนาบดีที่กำลังลอบมีความสัมพันธ์กับจ้าวจี พระชนนีของฉินหวังเจิ้ง ลฺหวี่ ปู้เหวย์ หวังอาศัยความสามารถทางเพศของเล่า ไอ่ มาทำให้ตนเป็นที่โปรดปรานของจ้าวจี อย่างไรก็ดี ลฺหวี่ ปู้เหวย์ เลิกความสัมพันธ์กับจ้าวจีเสียแต่ต้นรัชกาลฉินหวังเจิ้ง และถวายเล่า ไอ่ ให้จ้าวจี โดยลฺหวี่ ปู้เหวย์ กับจ้าวจี สมคบกันจัดการตอนองคชาตเท็จเพื่อให้เล่า ไอ่ ปลอมเป็นขันทีเข้ามาในราชสำนัก ครั้นมาอยู่ในนครยง (雍) อันเป็นราชธานีชั่วคราวแล้ว เล่า ไอ่ มีบุตรสองคนกับจ้าวจี ทั้งยังอาศัยตำแหน่งหน้าที่แสวงหาประโยชน์ และซ่องสุมกำลังพลไว้กว่าหนึ่งพันคน จนเมื่อ 238 ปีก่อนคริสตกาล ฉินหวังเจิ้งรับสั่งให้ไต่สวนเล่า ไอ่ ด้วยข้อสงสัยว่าปลอมเข้ามากระทำชู้กับพระชนนี โดยหวังจะเป็นพระชนกของพระเจ้าแผ่นดินพระองค์ถัดไป เล่า ไอ่ เห็นคับขัน จึงออกหน้าเป็นกบฏต่อฉินหวังเจิ้ง โดยเอาตราประจำพระองค์ของจ้าวจีมาใช้สร้างความชอบธรรมในการออกคำสั่งของตัว แต่กองกำลังของเล่า ไอ่ นั้นขาดการสนับสนุนจากประชาชน ขาดการฝึกฝนทางทหาร และขาดจำนวนพลที่มากพอ จึงถูกปราบอย่างรวดเร็ว ฉินหวังเจิ้งให้ประหารเล่า ไอ่ โดยใช้ห้าม้าแยกร่าง จ้าวจีนั้นถูกจองจำไว้ในตำหนักของพระนางเอง บุตรทั้งสองของเล่า ไอ่ กับจ้าวจีนั้น ถูกฆ่าทิ้ง ส่วนบริวารทั้งหลายของเล่า ไอ่ ถูกเนรเทศไปดินแดนรัฐฉู่ (蜀國) เดิม
นอกจาก "ฉื่อจี้" แล้ว เรื่องของเล่า ไอ่ ยังมีในเอกสาร "ตงโจวเลี่ยกั๋วจื้อ" (東周列國志) ที่เฝิง เมิ่งหลง (馮夢龍) เขียนในคริสต์ศตวรรษที่ 16
ความเป็นจริงทางประวัติศาสตร์.
นักประวัติศาสตร์สมัยใหม่หลายคนสงสัยถึงความเป็นไปได้ในทางประวัติศาสตร์ของเรื่องเล่า ไอ่ เพราะในช่วงที่มีการเขียน "ฉื่อจี้" นั้น ราชสำนักฮั่นได้แรงหนุนจากกลุ่มสาวกขงจื่อซึ่งมีวาระซ่อนเร้นเป็นความพยายามจะพรรณนาฉินหวังเจิ้งว่าเป็นบุตรนอกสมรสของจ้าวจี เนื่องจากฉินหวังเจิ้งเคยสั่ง "เผาตำรา ฝังบัณฑิต" ลัทธิขงจื่อเมื่อ 211 ปีก่อนคริสตกาล นอกจากนี้ นักวิชาการมองว่า ชื่อ "เล่า ไอ่" ซึ่งมีความหมายว่า ความประพฤติชั่วช้าตัณหากลับ ฟังดูมีสีสันเกินจะเป็นชื่อคนจริง ๆ ได้
หมายเหตุ.
<templatestyles src="Reflist/styles.css" />
เฟลิกซ์ ดเซียร์จินสกี

เฟลิกซ์ เอดมุนโดวิช ดเซียร์จินสกี ([ˈfɛlʲiɡz dʑɛrˈʐɨɲskʲi];) ชื่อเล่น ไอออนเฟลิกซ์ เป็นนักปฏิวัติและนักการเมืองบอลเชวิคชาวรัสเซียเชื้อสายโปแลนด์ และรัฐบุรุษชาวโซเวียต ตั้งแต่ ค.ศ. 1917 จนกระทั่งเสียชีวิตใน ค.ศ. 1926 เขาเป็นผู้นำองค์กรตำรวจลับของโซเวียตสององค์กรแรก ได้แก่เชการ์และคณะกรรมการการเมืองร่วมรัฐโดยก่อตั้งองค์กรความมั่นคงของรัฐสำหรับระบอบโซเวียตหลังการปฏิวัติ เขาเป็นหนึ่งในผู้กำหนดความน่าสะพรึงสีแดง และการขจัดคอสแซ็ก
ดเซียร์จินสกีเกิดในตระกูลขุนนางโปแลนด์ในเขตผู้ว่าการมินสค์ (ปัจจุบันคือเบลารุส) เขายอมรับการเมืองแบบปฏิวัติตั้งแต่อายุยังน้อย และมีบทบาทในเกานัสในฐานะผู้จัดตั้งพรรคสังคมประชาธิปไตยลิทัวเนีย เขาถูกจับกุมบ่อยครั้งและถูกเนรเทศไปยังไซบีเรียหลายครั้งซึ่งเขาหลบหนีหลายครั้ง ดเซียร์จินสกีมีส่วนร่วมในการปฏิวัติใน ค.ศ. 1905 และดำเนินกิจกรรมการปฏิวัติเพิ่มเติมในเยอรมนีและโปแลนด์ ภายหลังการจับกุมอีกครั้งใน ค.ศ. 1912 เขาใช้เวลาสี่ปีครึ่งในคุกก่อนจะได้รับการปล่อยตัวหลังการปฏิวัติเดือนกุมภาพันธ์ใน ค.ศ. 1917 จากนั้นเขาได้เข้าร่วมพรรคบอลเชวิคของวลาดีมีร์ เลนิน และมีบทบาทอย่างแข็งขันในการปฏิวัติเดือนตุลาคมที่นำกลุ่มบอลเชวิคขึ้นสู่อำนาจ
ในเดือนธันวาคม ค.ศ. 1917 เลนินได้แต่งตั้งดเซียร์จินสกีให้เป็นหัวหน้าคณะกรรมการพิเศษรัสเชียทั้งปวง (เชการ์) ที่จัดตั้งขึ้นใหม่ โดยมอบหมายให้เขาปราบปรามกิจกรรมที่ต่อต้านการปฏิวัติในรัสเซียโซเวียต สงครามกลางเมืองรัสเซียทำให้อำนาจของเชการ์ขยายตัวขึ้น โดยเป็นการเปิดฉากการรณรงค์ประหารชีวิตหมู่ที่เรียกว่าความน่าสะพรึงสีแดง เชการ์ได้รับการจัดโครงสร้างใหม่เป็นคณะกรรมการการเมืองรัฐ (GPU) ใน ค.ศ. 1922 และต่อมาเป็นคณะกรรมการการเมืองร่วมรัฐ (OGPU) ในอีกหนึ่งปีต่อมา โดยดเซียร์จินสกียังคงเป็นหัวหน้าขององค์กรที่ทรงอำนาจ นอกจากนี้ เขาดำรงตำแหน่งผู้อำนวยการสภาโซเวียตสูงสุดแห่งเศรษฐกิจแห่งชาติ (VSNKh) ตั้งแต่ ค.ศ. 1924
ดเซียร์จินสกีเสียชีวิตด้วยอาการหัวใจวายใน ค.ศ. 1926 เขาได้รับการเฉลิมฉลองอย่างกว้างขวางในสหภาพโซเวียต โปแลนด์ และประเทศคอมมิวนิสต์อื่น ๆ ในทศวรรษต่อ ๆ มา โดยมีสถานที่หลายแห่ง (รวมถึงเมืองดเซียร์จินสค์) ถูกตั้งชื่อเพื่อเป็นเกียรติแก่เขา และเป็นหนึ่งในบุคคลสำคัญของโซเวียตเพียงไม่กี่คนที่ถูกฝังอยู่ในสุสานแต่ละแห่งในสุสานกำแพงเครมลิน ในขณะเดียวกัน เขาก็กลายเป็นสัญลักษณ์ที่โดดเด่นของการปราบปรามและความโหดร้ายต่อนักวิจารณ์ระบอบการปกครองของสหภาพโซเวียต
ลัทธิไวษณพ

ลัทธิไวษณพ หรือ ไวษณพนิกาย เป็นนิกายในศาสนาฮินดูที่นับถือพระวิษณุเป็นพระเป็นเจ้า ผู้ยิ่งใหญ่กว่าเทพใด ๆ รวมทั้งในกลุ่มตรีมูรติ พระองค์ยังมีพระนามอื่น ๆ อีก เช่น พระราม พระกฤษณะ พระนารายณ์ พระวาสุเทพ พระหริ เป็นต้น
นิกายนี้มีต้นกำเนิดมาจากลัทธิภควัต (หรือลัทธิบูชาพระกฤษณะ) ในสหัสวรรษที่ 1 ก่อนคริสต์ศักราช ต่อมารามานันทะได้พัฒนาลัทธิบูชาพระรามขึ้นจนปัจจุบันกลายเป็นคณะนักพรตที่ใหญ่ที่สุดในทวีปเอเชีย ลัทธิไวษณพแบ่งเป็นหลายสำนัก เช่น ไทฺวตะ เวทานตะของมัธวาจารย์ วิศิษฏาไทฺวตะ เวทานตะของรามานุชะ สมาคมกฤษณภาวนามฤตนานาชาติของภักติเวทานตสวามี คีตาอาศรมของสวามี หริหระ มหาราช เป็นต้น
เฟเดรีโก แบร์นาร์เดสกี

เฟเดรีโก แบร์นาร์เดสกี (เกิดวันที่ 16 กุมภาพันธ์ ค.ศ. 1994) เป็นนักฟุตบอลอาชีพชาวอิตาลี ปัจจุบันลงเล่นในตำแหน่งปีกให้กับสโมสรฟุตบอลยูเวนตุสและทีมชาติอิตาลี
เขาเริ่มต้นอาชีพกับสโมสร Atletico Carrara และ Polisportiva Ponzano ต่อมาในปี ค.ศ. 2003 เขาย้ายไปฟีออเรนตีนา ต่อมาถูกปล่อยยืมตัวให้กับโกรโตเนในฤดูกาล 2013–14 และในเดือนกรกฎาคม ค.ศ. 2017 เขาย้ายไปยูเวนตุส
ส่วนในนามทีมชาติ เขาลงเล่นในหลายรุ่นอายุ และได้ลงเล่นให้กับชุดใหญ่ครั้งแรกในปี ค.ศ. 2016 ซึ่งเขาก็ได้ติดทีมชาติชุดแข่งขันฟุตบอลชิงแชมป์แห่งชาติยุโรป 2016
เขาได้รับฉายา "บรูเนลเลสกี" ตามชื่อของสถาปนิกที่มีชื่อเสียง เนื่องจากมีการเล่นบอลที่สวยงาม
 "ณ วันที่ 13 พฤศจิกายน ค.ศ. 2017"
มหาวิทยาลัยนาโงยะ

มหาวิทยาลัยนาโงยะ (#เปลี่ยนทาง , ชื่อย่อ "Meidai" #เปลี่ยนทาง) เป็นสถาบันอุดมศึกษาในกำกับของรัฐในประเทศญี่ปุ่น ตั้งอยู่ที่เขตชิกูซะ เมืองนาโงยะ และเป็นมหาวิทยาลัยของแห่งสุดท้ายในกลุ่มมหาวิทยาลัยแห่งชาติทั้งเจ็ด ได้รับการจัดอันดับที่ 3 ของมหาวิทยาลัยที่มีการศึกษาดีที่สุดของประเทศ (อันดับที่ 72 ของโลก) ในปี ค.ศ. 2014 มีรางวัลโนเบลถึง 6 รางวัลที่เกี่ยวข้องกับมหาวิทยาลัยแห่งนี้ โดยมากเป็นอันดับที่สามรองจากมหาวิทยาลัยเกียวโตและมหาวิทยาลัยโตเกียว
ประวัติ.
ก่อตั้งในปี ค.ศ. 1871 ในฐานะโรงเรียนแพทย์ชั่วคราว ต่อมาในปี ค.ศ. 1939 ได้กลายมาเป็น มหาวิทยาลัยแห่งชาตินาโงยะ และในปี ค.ศ. 1947 ได้เปลี่ยนชื่อเป็นมหาวิทยาลัยนาโงยะ และกลายเป็นมหาวิทยาลัยแห่งชาติในปี ค.ศ. 2004
ในเดือนมีนาคม ค.ศ. 2012 มหาวิทยาลัยนาโงยะเป็นเจ้าภาพในการประชุมระหว่างประเทศ ในหัวข้อนวัตกรรมการแพทย์นาโน
อันดับมหาวิทยาลัย.
จากการจัดอันดับมหาวิทยาลัยของคอกโครัลลีไซมอนส์ประจำปี ค.ศ. 2019 ได้จัดลำดับให้มหาวิทยาลัยนาโงยะอยู่ในอันดับที่ 111 ของโลก และอันดับที่ 6 ของประเทศญี่ปุ่น
วอลเลย์บอลหญิงเอจซาจือบาซือ

เอจซาจือบาซือ ไดนาวิท  เป็นสโมสรวอลเลย์บอลหญิงที่ตั้งอยู่ในอิสตันบูล ประเทศตุรกี ก่อตั้งขึ้นในปี ค.ศ. 1966 เป็นส่วนหนึ่งของสโมสรกีฬาเอจซาจือบาซือ ปัจจุบันสโมสรเข้าแข่งขันในลีกสูงสุดของเตอร์กิชวิมินส์วอลเลย์บอลลีก
สโมสรเป็นแชมป์ในซุลตันลาร์ลีกี ทั้งหมด 16 สมัย และ ยังสามารถคว้าแชมป์ลีกวอลเลย์บอลหญิงอิสตันบูล 11 สมัย และเตอร์กิชคัพ 9 สมัย จากปี ค.ศ.1973 ถึง 1989 ทีมได้สร้างสถิติที่ยากจะเข้าถึงในสาขานี้ด้วยการชนะ 17 ครั้งติดต่อกัน และชนะการแข่งขันซีอีวีแชมเปียนส์ลีกอีก 5 สมัย
ผู้เล่นชุดปัจจุบัน.
"ข้อมูลสมาชิกทีม 2023-2024"
เครื่องอิสริยาภรณ์เอกราชและเสรีภาพ

เครื่องอิสริยาภรณ์เอกราชและเสรีภาพ  เป็นอิสริยาภรณ์ทางทหารของสาธารณรัฐประชาชนจีน สถาปนาขึ้นในปี พ.ศ. 2498 สำหรับผู้ที่มีความโดดเด่นในด้าน "ความกล้าหาญและเด็ดเดี่ยว" ในการต่อสู้กับฝ่ายปรปักษ์ของประเทศจีนที่สงครามจีน–ญี่ปุ่นครั้งที่สอง อิสริสยาภรณ์มี 3 ชั้น ได้แก่ ชั้นที่ 1, ชั้นที่ 2, และชั้นที่ 3
ยิปมัน (ภาพยนตร์ชุด)

ภาพยนตร์ชุด ยิปมัน  เป็นซีรีส์ภาพยนตร์กำลังภายในหลายเรื่อง ที่มีจุดเริ่มต้นมาจากภาพยนตร์ชีวประวัติของ ยิปมัน เรื่อง ยิปมัน เจ้ากังฟูสู้ยิบตา ภาพยนตร์กำลังภายในของวิลสัน ยิป ที่ออกฉายเมื่อ ค.ศ. 2008 นำแสดงโดย เจิน จื่อตัน (ดอนนี่ เยน), เหริน ต๋าหัว และฝาน เส้าหวง
ภาพยนตร์มีเนื้อหาเกี่ยวกับชีวประวัติของ ยิปมัน ปรมาจารย์มวยกังฟูแบบหวิงชุน ที่มีตัวตนอยู่จริง และผ่านชีวิตในช่วงสงครามจีน-ญี่ปุ่นครั้งที่สองมาแล้ว ซึ่งได้กลายมาเป็นอาจารย์ของบรูซ ลี ที่ต่อมากลายมาเป็นนักแสดงซูเปอร์สตาร์ชื่อดังระดับโลก
เนื้อเรื่อง.
"Ip Man ยิปมัน เจ้ากังฟูสู้ยิปตา" (2008).
"ยิปมัน เจ้ากังฟูสู้ยิบตา" กำกับโดย วิลสัน ยิป เขียนบทโดย เอ็ดมอนด์ หว่อง โดยเนื้อเรื่องดัดแปลงจากชีวประวัติของ ยิปมัน เจ้าสำนักศิลปะการต่อสู้ของจีน "หมัดหย่งชุน" ซึ่งต่อมายิปมันได้เป็นอาจารย์ของบรูช ลี พระเอกนักบู๊ผู้ล่วงลับไปแล้ว เป็นเรื่องราวของยิปมันช่วงวัยกลางคน เขาใช้ชีวิตเรียบง่ายอยู่กับภรรยาและลูกของเขาในบ้านหลังใหญ่ ไม่คุยโว ไม่รับลูกศิษย์ แต่ก็มียอดฝีมือมาท้าประลองบ่อยและชนะตลอด จนเป็นที่ล่ำลือไปทั่ว ต่อมาเกิดสงครามโลกครั้งที่สอง ญี่ปุ่นได้เข้ามารุกรานและกดขี่ชาวจีน
"Ip Man 2 ยิปมัน 2 อาจารย์บรู๊ซ ลี" (2010).
เรื่องราวเกิดขึ้นในปี ค.ศ. 1950 เมื่อยิปมันอพยพไปฮ่องกง และฝึกสอนมวยหย่งชุนในที่นั้น ก็ได้รับการยอมรับ จนทำให้เขามีศิษย์เอกมากมาย และนั่นคือจุดกำเนิดของศิษย์คนสำคัญของยิปมันคือ หลี่ เสี่ยวหลง (บรูซ ลี) กำกับโดย วิลสัน ยิป เขียนบทโดย เอ็ดมอนด์ หว่อง
"Ip Man 3 ยิปมัน 3" (2015).
กำกับโดย วิลสัน ยิป เขียนบทโดย เอ็ดมอนด์ หว่อง ดอนนี่ เยนกลับมารับบทยิปมันอีกครั้ง และยังมี ไมก์ ไทสัน ร่วมแสดงด้วย
สำนักงานชั่งตวงวัดระหว่างประเทศ

สำนักงานชั่งตวงวัดระหว่างประเทศ (ย่อ BIPM เบอีเปแอม หรือบีไอพีเอ็ม) เป็นองค์กรระหว่างประเทศว่าด้วยมาตรฐานหน่วยชั่งตวงวัด จัดตั้งขึ้นตามอนุสัญญาเมตริก เมื่อวันที่ 20 พฤษภาคม พ.ศ. 2418 สำนักงานฯ มีหน้าที่ดูแลตรวจสอบให้มาตรฐานหน่วยวัดเอสไอ (หรือแอ็สอีในภาษาฝรั่งเศส) มีความถูกต้องแม่นยำทั่วโลก โดยเฉพาะอย่างยิ่งในประเทศสมาชิก นอกจากนี้ยังมีหน้าที่ศึกษาวิจัย ให้คำปรึกษา สอบเทียบ และรักษามาตรฐานการวัดให้ถูกต้องแม่นยำ เช่น มาตรฐานมวลหนึ่งกิโลกรัม นอกจากนี้สำนักงานฯ ยังมีหน้าที่รักษาเวลาสากลเชิงพิกัดให้เป็นค่าถูกต้องเพียงค่าเดียวด้วย
ในชั้นแรก สำนักงานฯ มีประเทศสมาชิกทั้งหมด 17 ประเทศ ได้แก่ อาร์เจนตินา ออสเตรียฮังการี เบลเยียม บราซิล เดนมาร์ก ฝรั่งเศส เยอรมนี เปรู โปรตุเกส รัสเซีย สเปน สหราชอาณาจักรสวีเดนและนอร์เวย์ สมาพันธรัฐสวิส ตุรกี สหรัฐอเมริกา และเวเนซุเอลา ต่อมาประเทศไทยได้เข้าเป็นสมาชิกขององค์กรนี้ตั้งแต่ปี พ.ศ. 2455 มาจนถึงปัจจุบัน
สำนักงานฯ มีที่ตั้งที่คฤหาสน์เบรอเตยล์ (Pavillon de Breteuil) ตำบลแซฟวร์ จังหวัดโอดแซน ด้านตะวันตกของกรุงปารีส
หมายเหตุและอ้างอิง.
สะพานปีนัง

สะพานปีนัง  หรือทางด่วนหมายเลข 36 เป็นสะพานทางด่วนระยะทาง 13.5 กิโลเมตร ในรัฐปีนัง ประเทศมาเลเซีย เชื่อมต่อเมืองไปรบนฝั่งแผ่นดินใหญ่ของรัฐ ข้ามช่องแคบปีนัง เชื่อมต่อกับเกลูโกร์บนฝั่งเกาะปีนัง เป็นหนึ่งในสองสะพานที่เชื่อมต่อระหว่างมาเลเซียตะวันตกกับเกาะ และยังเป็นสะพานที่ยาวที่สุดอันดับสองในประเทศมาเลเซียและอันดับห้าในเอเชียตะวันออกเฉียงใต้ ด้วยความยาวเหนือน้ำถึง 8.4 กิโลเมตร มีพิธีเปิดสะพานนี้เมื่อวันที่ 14 กันยายน ค.ศ. 1985 ปัจจุบัน ผู้รับสัมปทานและผู้บำรุงรักษา คือ พลัสเอกซ์เพรสเวย์
นีโคไล เยจอฟ

นีโคไล อีวาโนวิซ เยจอฟ  เป็นเจ้าหน้าที่ตำรวจลับของโซเวียตภายใต้การนำของโจเซฟ สตาลิน ผู้เป็นหัวหน้าของหน่วยพลาธิการกิจการภายในประชาชนหรือเอ็นเควีดี ตั้งแต่ปี ค.ศ. 1936 ถึง ค.ศ. 1938 ในช่วงที่ได้ทำหน้าที่มากที่สุดในการกวาดล้างครั้งใหญ่
ด้วยฐานะที่เป็นประธานในการจับกุมและประหารชีวิตเป็นจำนวนมากในช่วงการกวาดล้างครั้งใหญ่ เยจอฟได้หลุดจากเป็นที่โปรดปรานของสตาลินและอำนาจ เขาถูกจับกุม, ยอมรับสารภาพถึงช่วงกิจกรรมการต่อต้านโซเวียต ต่อมาได้มีการเอ่ยอ้างว่าเขาถูกทรมานให้ยอมรับสารภาพ และประหารชีวิตในปี ค.ศ. 1940
ในช่วงเริ่มต้นของสงครามโลกครั้งที่สอง สถานะของเขาภายในสหภาพโซเวียตได้กลายเป็นศัตรูของประชาชน
ปิยะสาร ประเสริฐธรรม

ศาสตราจารย์ ดร. ปิยะสาร ประเสริฐธรรม (English: Piyasan Praserthdam) เกิดที่กรุงเทพมหานคร เป็นอาจารย์และนักวิจัยชาวไทยในศูนย์เชี่ยวชาญทางเฉพาะทางด้านคาตาไลซิสและวิศวกรรมปฏิกิริยาที่ใช้ตัวเร่งปฏิกิริยา หรือ Center of Excellence on Catalysis and Catalytic Reaction Engineering ที่มีผลงานดีเด่นในสาขาวิศวกรรมเคมี ปัจจุบันดำรงตำแหน่ง ศาสตราจารย์ ระดับ 11 สังกัด ภาควิชาวิศวกรรมเคมี คณะวิศวกรรมศาสตร์ จุฬาลงกรณ์มหาวิทยาลัย ได้รับรางวัลนักวิจัยดีเด่นแห่งชาติ ประจำปี พ.ศ. 2546 สาขาวิศวกรรมศาสตร์และอุตสาหกรรมวิจัย นักวิทยาศาสตร์ดีเด่น ประจำปี พ.ศ. 2549 สาขาวิศวกรรมเคมี รางวัล ศักดิ์อินทาเนีย จากคณะวิศวกรรมศาสตร์ จุฬาลงกรณ์มหาวิทยาลัย และเป็นเมธีวิจัยอาวุโส สกว. ประจำปี พ.ศ. 2540, 2544 และ 2547 สาขาวิศวกรรมเคมี
ผลงานด้านการวิจัย.
ศ.ดร. ปิยะสาร ประเสริฐธรรม ท่านได้ศึกษาวิจัยเกี่ยวกับตัวเร่งปฏิกิริยา (Catalyst) ซึ่งเป็นหัวใจของการผลิตของอุตสาหกรรมปิโตรเคมี มาอย่างต่อเนื่องกว่า 25 ปี นอกจากนี้ ยังได้บุกเบิกการศึกษาเกี่ยวกับผลึกขนาดนาโนเมตร เพื่อประโยชน์ในการพัฒนาตัวเร่งปฏิกิริยชนิดใหม่ที่ว่องไวกว่า ซึ่งผลงานของท่าน สามารถนำไปใช้เป็นประโยชน์อย่างยิ่งต่อ ภาคอุตสาหกรรม ต่าง ๆ เป็นอย่างมาก
กระทรวงกิจการภายใน (สหภาพโซเวียต)

กระทรวงกิจการภายใน  ย่อว่า เอ็มวีดี (MVD) เป็นกระทรวงในสหภาพโซเวียต จัดตั้งในเดือนมีนาคม ค.ศ. 1946 ซึ่งรับช่วงต่อจากกรมการราษฎรฝ่ายกิจการภายใน อย่างไรก็ตาม สิ่งที่แตกต่างจากกรมการราษฎรฯคือ กระทรวงนี้ไม่มีหน่วยงานเกี่ยวข้องกับกิจกรรมลับ ยกเว้นในช่วงเวลา 12 เดือนตั้งแต่กลางเดือนมีนาคม ค.ศ. 1953 ถึงกลางเดือนมีนาคม ปีถัดมา
ยาฮูเดยู

ยาฮูเดยู  เป็นภาพยนตร์แนวตลกจากประเทศรัสเซีย กำกับโดย Aleksey Nuzhnyy ภาพยนตร์เข้าฉายครั้งแรกในประเทศรัสเซียในวันที่ 8 มีนาคม 2561 
และเป็นภาพยนตร์ที่ทำรายได้สูงที่สุดในรัสเซียช่วงกลางเดือนมีนาคม 2561 และในช่วงสี่วันแรกสามารถทำรายได้ถึง 5.8 ล้านดอลลาร์ ซึ่งทำให้ภาพยนตร์เรื่องนี้ติดอับดับที่เก้าของการจัดอันดับภาพยนตร์รายสัปดาห์
เจ้าชายวีตโศก

เจ้าชายวีตโศก (อักษรโรมัน: Vitashoka, ประสูติ ศตวรรษที่ 3 ก่อนคริสตกาล) หรือ เจ้าชายติสสะ เจ้าชายแห่ง จักรวรรดิเมารยะ เป็นพระราชอนุชาร่วมพระมารดาพระองค์เดียวของ พระเจ้าอโศกมหาราช และเป็นพระราชอนุชาพระองค์เดียวที่ยังมีพระชนม์ชีพอยู่ของพระเจ้าอโศกมหาราชแต่เดิมเจ้าชายวีตโศกนับถือพวก เดียรถีย์ และคอยวิพากษ์วิจารณ์เหล่าพระภิกษุใน พระพุทธศาสนา ที่ได้รับการอุปถัมภ์จากพระเชษฐาของพระองค์ว่าจะตัดกิเลสได้อย่างไรพระเจ้าอโศกมหาราชจึงคิดอุบายให้พระราชอนุชาเปลี่ยนพระทัยมานับถือศาสนาพุทธโดยให้ข้าราชสำนักยกเจ้าชายวีตโศกขึ้นสืบราชบัลลังก์เป็นเวลา 7 วันหากพ้นกำหนดก็จะสำเร็จโทษซึ่งเจ้าชายวีตโศกก็ได้รับการดูแลอย่างดีตามแบบพระเจ้าจักรพรรดิราชทุกประการเมื่อครบกำหนดพระเจ้าอโศกจึงตรัสถามพระอนุชาว่าสบายไหมเจ้าชายวีตโศกจึงกราบทูลว่าไม่สบายเลยพระเจ้าอโศกจึงอธิบายจนพระอนุชาเข้าพระทัยและเปลี่ยนมานับถือพระพุทธศาสนา
เจ้าชายวีตโศกตัดสินพระทัยออกผนวชและปฏิบัติธรรมจนสามารถบรรลุเป็นพระอรหันต์ได้สำเร็จ
มาร์แชลแอมพลิฟิเคชัน

มาร์แชลแอมพลิฟิเคชัน  เป็นบริษัทสัญชาติอังกฤษ ก่อตั้งโดย จิม มาร์แชล เป็นผู้ผลิตแอมป์กีตาร์ (เครื่องขยายเสียง) ตู้ลําโพง และหูฟัง และเป็นเจ้าของ Natal Drums ผู้ผลิตกลองชุดและบองโก ตอนนี้มาร์แชลแอมพลิฟิเคชันมีสำนักงานใหญ่อยู่ที่เบล็ตช์ลีย์ มิลตันคีนส์ บักกิงแฮมเชอร์
มาร์แชลเป็นหนึ่งในแอมป์กีตาร์ที่ได้รับการยอมรับมากที่สุดในโลก ด้วยเสียงโอเวอร์ไดรฟ์ เสียงแตกที่เรียกว่า "ครันช์" (crunch) ที่เป็นเหมือนลายเซ็นของมาร์แชล ร้านของมาร์แชลเริ่มจากการขายกลองชุด และกีตาร์ ลูกค้าของเขาเป็นนักดนตรี เช่น พีต ทาวน์เซนด์ ได้แวะเวียนมาที่ร้าน เริ่มถามหาเครื่องขยายเสียงสำหรับกีตาร์ ในเวลานั้นยังไม่มีแอมป์กีตารที่เสียงดังมากพอ ต่อมาสินค้าได้รับความนิยมอย่างรวดเร็ว นักกีตาร์ที่สามารถหาตู้แอมป์เสียงใหม่และเสียงดังกว่าเดิม
รินะ อิซึตะ

รินะ อิซึตะ (เกิด 26 พฤศจิกายน พ.ศ. 2538) ชื่อเล่น: อิซึรินะ (いずりな) เป็นอดีตผู้จัดการและอดีตสมาชิกวงไอดอลญี่ปุ่นซีจีเอ็มโฟร์ตีเอต และอดีตสมาชิกวงไอดอลญี่ปุ่นเอเคบีโฟร์ตีเอตและบีเอ็นเคโฟร์ตีเอต ปัจจุบันเป็นศิลปินเดี่ยวภายใต้สังกัด IC45 Entertainment
ประวัติ.
รินะ อิซึตะ เกิดเมื่อวันที่ 26 พฤศจิกายน พ.ศ. 2538 ที่จังหวัดไซตามะ ประเทศญี่ปุ่น กรุ๊ปเลือด A ความสูง 158 เซนติเมตร
รินะเป็นอดีตสมาชิก รุ่นที่ 10 ทีม 4 ของวงพี่สาวเอเคบีโฟร์ตีเอต โดยวันที่ 13 เมษายน พ.ศ. 2560 เธอได้ประกาศว่าจะย้ายมาอยู่วงน้องสาวที่ประเทศไทยซึ่งคือวง บีเอ็นเคโฟร์ตีเอต หลังจากย้ายมาเป็นสมาชิกของบีเอ็นเคโฟร์ตีเอตแล้ว สถานะของเธอเริ่มต้นจากการเป็นเด็กฝึกหัด (เค็งกีวเซ) เช่นเดียวกับสมาชิกรุ่นที่ 1 ทั้งหมด จนกระทั่งวันที่ 24 ธันวาคม พ.ศ. 2560 ในงาน "BNK48 We wish you" รินะ อิซึตะได้รับเลือกให้เป็นหนึ่งในสมาชิกของทีมบีทรี (Team BIII) ซึ่งจะเป็นทีมที่จะทำการแสดงในโรงละครหรือเธียเตอร์ของวง
ปี พ.ศ. 2562 ในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 รินะได้รับคะแนนอยู่ในอันดับที่ 21 ได้เป็นเซ็นบัตสึในเพลงรองของซิงเกิลที่ 6 "ก็เพราะว่าชอบเธอ" ต่อมาวันที่ 10 กรกฎาคม ในงานเปิดตัววงน้องสาว "CGM48 We Need You เจ้า" ได้มีการประกาศย้ายสมาชิก ประกอบด้วย รินะ อิซึตะ และ ปุณยวีร์ จึงเจริญ (ออม) โดยทั้ง 2 คนจะย้ายไปในสถานะสมาชิกวงซีจีเอ็มโฟร์ตีเอต พร้อมรับตำแหน่งผู้จัดการวงและหัวหน้าวงตามลำดับ 
ในวันที่ 7 กรกฎาคม พ.ศ. 2567 รินะได้ประกาศจบการศึกษาจาก ซีจีเอ็มโฟร์ตีเอต รวมถึงลาออกจากการเป็นผู้จัดการวงและจะทำกิจกรรมกับวงไปจนถึงเดือนสิ้นเดือนพฤศจิกายน
วันที่ 30 พฤศจิกายน พ.ศ. 2567 รินะได้ทำการแสดงสุดท้ายในฐานะเมมเบอร์ของวง CGM48 ในคอนเสิร์ตจบการศึกษา "Izurina Graduation Concert ~ ทุกคน Arigatou ~" ซึ่งจัดที่ Ultra Arena Hall Bravo BKK
ต่อมาในวันที่ 14 มกราคม พ.ศ. 2568 รินะได้มีส่วนร่วมในเพลง Love Machine - รักนิรันดร์ ซึ่งเป็นเพลงฉลองครบรอบ 10 ปีงานมหกรรมญี่ปุ่น Japan Expo Thailand (ต้นฉบับจาก มอร์นิงมูซูเมะ) ร่วมกับมิวสิค แพรวา (อดีต BNK48), ไข่มุก วรัทยา (อดีต BNK48), รตา ชินกระจ่างกิจ (อดีต BNK48), ม่านมุก ชดาธาร (อดีต Sweat16, Last Idol Thailand), แอ๊นท์ วรินดา (อดีต Sweat16), ไอลีน (MINDY), มุกกี้ (MINDY) ซึ่งเป็นผลงานแรกหลังจบการศึกษาจาก CGM48
วันที่ 17 มิถุนายน พ.ศ. 2568 รินะได้ประกาศว่าได้เข้าร่วมเป็นศิลปินเดี่ยวภายใต้สังกัด IC45 Entertainment
ประวัติทีม.
AKB48 Kenkyuusei → Team Unknown → Team A → Team B → Team 4 → BNK48 → Team BIII → CGM48 → Team C
สโมสรฟุตบอลมิลล์วอลล์

สโมสรฟุตบอลมิลล์วอลล์  เป็นสโมสรฟุตบอลอาชีพในเบอร์มอนด์ซีย์ ลอนดอนตะวันออกเฉียงใต้ ประเทศอังกฤษ ปัจจุบันกำลังแข่งขันในแชมเปียนชิป ลีกระดับที่สองของฟุตบอลลีก ก่อตั้งในปี ค.ศ. 1885 ในชื่อ "มิลล์วอลล์โรเวอส์" และลงเล่นสนามเหย้าที่ย่านมิลล์วอลล์ในไอล์ออฟด็อกจนถึงปี ค.ศ. 1910 ต่อมาได้ย้ายไปเล่นที่ดิโอลด์เดนในย่านนิวครอสจนถึงปี ค.ศ. 1993 หลังจากนั้นก็ย้ายมาเล่นที่เดอะเดนจนถึงปัจจุบัน สัญลักษณ์ประจำสโมสรคือ สิงโต ซึ่งเหมือนกับฉายา ชุดแข่งขันหลักเป็นเสื้อสีน้ำเงิน กางเกงสีขาว และถุงเท้าสีน้ำเงิน 
มิลล์วอลล์ลงเล่นในฟุตบอลลีกตั้งแต่ฤดูกาล 1920–21 โดยได้เลื่อนชั้น 11 ครั้ง และตกชั้น 10 ครั้ง ส่วนใหญ่จะเล่นในลีกระดับสองและสาม แต่ก็เคยเล่นในลีกสูงสุดช่วงปี ค.ศ. 1988–90 และจบอันดับที่ 10 ในเฟิสต์ดิวิชัน นับเป็นอันดับที่สูงที่สุดของประวัติศาสตร์สโมสร ในปี ค.ศ. 2004 มิลล์วอลล์เข้าถึงเอฟเอคัพ รอบชิงชนะเลิศ และได้สิทธิ์เข้าร่วมแข่งขันยูฟ่าคัพเป็นครั้งแรกในประวัติศาสตร์ สโมสรเคยเข้าถึงรอบรองชนะเลิศของเอฟเอคัพในปี 1900, 1903, 1937, 2013 และรอบก่อนรองชนะเลิศของลีกคัพในปี 1974, 1977 และ 1995 มิลลวอลล์ยังเคยคว้าแชมป์ฟุตบอลลีกกรุปคัพในปี ค.ศ. 1983 และจบอันดับรองชนะเลิศฟุตบอลลีกโทรฟีในปี ค.ศ. 1999
ในสื่อ ผู้สนับสนุนของมิลล์วอลล์มักจะมีส่วนเกี่ยวข้องกับฮูลิแกน โดยมีภาพยนตร์หลายเรื่องที่เล่าถึงความอื้อฉาวของแฟนบอล นอกจากนี้ยังมีเพลง "โนวันไลก์อัส วีดอนท์แคร์"  สโมสรมีคู่ปรับท้องถิ่นที่สำคัญอย่างเวสต์แฮมยูไนเต็ด โดยทั้งสองฝ่ายมีการทะเลาะวิวาทนับร้อยครั้งตั้งแต่ปี ค.ศ. 1899 คู่ปรับอื่น ๆ ที่สำคัญ ได้แก่ ลีดส์ยูไนเต็ด, คริสตัลพาเลซ และชาร์ลตันแอธเลติก
บลูบลัด (อัลบั้มเอกซ์เจแปน)

บลูบลัด  เป็นสตูดิโออัลบั้มชุดที่ 2 ของวงดนตรีเฮฟวีเมทัลชาวญี่ปุ่น เอกซ์เจแปน ซึ่งในขณะนั้นใช้ชื่อวงว่า เอกซ์ อัลบั้มออกจำหน่ายเมื่อวันที่ 21 เมษายน ค.ศ. 1989 สังกัดโซนี่มิวสิกเอ็นเตอร์เทนเมนต์เจแปน เป็นอัลบั้มที่แรกที่วงได้ออกจำหน่ายกับค่ายเพลงใหญ่ อัลบั้ม"บลูบลัด"มียอดจำหน่ายมากว่า 700,000 ชุด ติดอันดับ 6 ในชาร์ตออริคอนและอยู่ในชาร์ตนานมากกว่า 100 สัปดาห์ และซิงเกิลในอัลบั้มนี้ก็ติดอยู่ในชาร์ตใน 5 อันดับแรกอีกด้วย ในปี ค.ศ. 2007 "โรลลิงสโตนเจแปน"ได้จัดอันดับให้อัลบั้ม"บลูบลัด"อยู่ในอันดับ 15 ในรายการ "100 อัลบั้มร็อกญี่ปุ่นที่ดีที่สุดตลอดกาล"
การวางยาพิษเซียร์เกย์และยูเลีย สกรีปาล

วันที่ 4 มีนาคม 2561 อดีตเจ้าหน้าที่ข่าวกรองทหารรัสเซียและสายลับบริติช เซียร์เกย์ สกรีปาล (Sergei Skripal) และธิดา ยูเลีย สกรีปาล (Yulia Skripal) ถูกวางยาพิษในซอลส์บรี ประเทศอังกฤษ ด้วยสารออกฤทธิ์ต่อระบบประสาทโนวีชอก (Novichok) ตามแหล่งข้อมูลอย่างเป็นทางการของสหราชอาณาจักร วันที่ 26 มีนาคม 2561 เซียร์เกย์ยังบาดเจ็บสาหัสในโรงยาบาลและแพทย์ระบุว่า เขาอาจไม่ฟื้นตัวอย่างสมบูรณ์อีก ไม่นานจากนั้น ยูเลียได้สติอีกครั้งและพูดได้ จ่าสืบสวน นิก ไบเลย์ (Nick Bailey) ก็อยู่ในการอภิบาลหลังได้รับการปนเปื้อนเมื่อเขาเข้าบ้านของเซียร์เกย์ สกรีปาล ในวันที่ 22 มีนาคม เขาฟื้นตัวเพียงพอออกจากโรงพยาบาล มีอีก 46 คนขอคำแนะนำทางการแพทย์หลังเกิดเหตุ แต่ไม่มีผู้ใดต้องได้รับการรักษา
ในคริสต์ทศวรรษ 1990 เซียร์เกย์ สกรีปาลเป็นนายทหารในหน่วยอำนวยการข่าวกรองหลักของรัสเซีย (GRU) และทำงานเป็นสายลับสองหน้าให้ราชการข่าวกรองลับของสหราชอาณาจักรตั้งแต่ปี 2538 จนถูกจับกุมในกรุงมอสโกในเดือนธันวาคม 2547 เขาถูกพิพากษาลงโทษฐานกบฏต่อแผ่นดินและถูกศาลรัสเซียตัดสินจำคุกในนิคมเรือนจำ 13 ปีในปี 2549 เขาตั้งรกรากในสหราชอาณาจักรในปี 2553 หลังการแลกเปลี่ยนสายลับ เซียร์เกย์เป็นพลเมืองบริติช ยูเลียเป็นพลเมืองรัสเซีย และเดินทางจากกรุงมอสโกเพื่อเข้าพบบิดา
ต่อมาในเดือนมีนาคม รัฐบาลบริติชกล่าวหารัสเซียว่าพยายามฆ่าและประกาศมาตรการลงโทษหลายอย่างต่อประเทศรัสเซีย รวมทั้งการขับนักการทูต การประเมินเหตุการณ์อย่างเป็นทางการของสหราชอาณาจักรได้รับการสนับสนุนจากพันธมิตรซึ่งใช้มาตรการขับนักการทูตรัสเซียเช่นกัน ประเทศรัสเซียปฏิเสธข้อกล่าวหาและตอบสนองด้วยการขับนักการทูตเช่นกัน และกล่าวหาบริเตนว่าเป็นผู้วางยาพิษเสียเอง
ซน แช-ย็อง

ซน แช-ย็อง (เกิด 23 เมษายน ค.ศ. 1999) เป็นที่รู้จักในชื่อ แชย็อง เป็นแร็ปเปอร์และนักร้องชาวเกาหลีใต้ เธอเป็นสมาชิกของทไวซ์ เกิร์ลกรุปเกาหลีใต้ซึ่งก่อตั้งโดยเจวายพีเอนเตอร์เทนเมนต์
ประวัติ.
ชีวิตส่วนตัว.
ซน แช-ย็อง เกิดเมื่อวันที่ 23 เมษายน ค.ศ. 1999 ที่โซล เกาหลีใต้ แชย็องมีน้องชายหนึ่งคน แชย็องกำลังศึกษาที่โรงเรียนศิลปะฮันลิมในวิชาเอกดนตรีปฏิบัติ
แชย็องผ่านการคัดเลือกเป็นนักแสดงของบริษัทเจวายพีเอนเตอร์เทนเมนต์เมื่อวันที่ 6 มิถุนายน 2012 และยังได้แสดงในมิวสิกวิดีโอเพลง "สต็อปสต็อปอิต" ของก็อตเซเวน กับเพลง "โอนลียู" ของมิสเอ ก่อนได้เป็นสมาชิกของทไวซ์ แชย็องผ่านการออดิชั่นกับเจวายพีเอนเตอร์เทนเมนต์ ผ่านรายการรีแอลลิตีโชว์ชื่อ "ซิกซ์ทีน" (Sixteen)
ทไวซ์.
หลังจากได้รับการฝึกฝนเป็นระยะเวลา 3 ปี แชย็องได้เป็นสมาชิกของวงทไวซ์และมีหน้าที่เป็นแรปเปอร์หลักของวง
ทไวซ์เปิดตัวครั้งแรกด้วยมินิอัลบั้ม "เดอะสตอรีบีกินส์" เมื่อวันที่ 20 ตุลาคม ค.ศ. 2015 โดยมีเพลงแรกคือเพลง "ไลก์อูห์อาห์" และยังประสบความสำเร็จในประเทศญี่ปุ่นอย่างมาก
แวนิชชิงวิชัน

แวนิชชิงวิชัน  เป็นอัลบั้มเปิดตัวของวงดนตรีเฮฟวีเมทัลชาวญี่ปุ่น เอกซ์เจแปน ซึ่งในขณะนั้นมีชื่อวงว่า เอกซ์ อัลบั้มนี้ออกจำหน่ายเป็นแผ่นเสียงไวนิลเมื่อวันที่ 14 เมษายน ค.ศ. 1988 สังกัดค่ายเพลงเอกซ์ตาซีเรเคิดส์ ซึ่งเป็นค่ายเพลงของโยะชิกิ ฮะยะชิ เอง แม้ว่าอัลบั้มนี้จะออกจำหน่ายในค่ายเพลงอิสระ แต่ก็มียอดจำหน่ายมากกว่า 10,000 แผ่น ติดชาร์ตเพลงอิสระของออริคอน และยังติดชาร์ตหลักในอันดับที่ 19 อีกด้วย
ซังก์ติเอสปิริตุส

ซังก์ติเอสปิริตุส  เป็นเทศบาลและเมืองหลักของจังหวัดซังก์ติเอสปิริตุส ตอนกลางของประเทศคิวบา เป็นหนึ่งในที่ตั้งถิ่นฐานที่เก่าแก่ที่สุดโดยชาวยุโรป เมืองก่อตั้งโดยดิเอโก เบลัสเกซ เด กูเอยาร์ ในปี ค.ศ. 1514
จากข้อมูลประชากรใน ค.ศ. 2004 เขตเทศบาลเมืองซังก์ติเอสปิริตุส มีประชากร 133,843 คน จากพื้นที่ มีความหนาแน่นประชากร 116.3/กม2 (301/ตร.ไมล์)
จังหวัดโอเรียนตัลมินโดโร

จังหวัดโอเรียนตัลมินโดโร  เป็นจังหวัดบนเกาะมินโดโร เขตมีมาโรปา ประเทศฟิลิปปินส์ อยู่ห่างจากมะนิลาไปทางตะวันตกเฉียงใต้ มีอาณาเขตติดต่อกับช่องแคบเกาะเวิร์ดและจังหวัดบาตังกัสทางทิศเหนือ ติดกับจังหวัดมารินดูเก, เกาะแมสเตรเดอคัมโป, ช่องแคบตาบลาส และจังหวัดโรมโบลนทางทิศตะวันออก ติดกับเกาะเซมีราราและเกาะคาลูยา จังหวัดอันตีเก ทางทิศใต้ และติดกับจังหวัดโอกซีเดนตัลมินโดโรทางทิศตะวันตก เมืองศูนย์กลางประจำจังหวัดคือคาลาปัน
โอเรียนตัลมินโดโรเป็นหนึ่งในจุดหมายปลายทางของการท่องเที่ยวเชิงอนุรักษ์ ซึ่งในปี ค.ศ. 2005 ฟิลิปปินส์ได้กลายเป็นศูนย์กลางความหลากหลายของปลาทะเล และมีระบบนิเวศทางทะเลที่มีความหลากหลายมากที่สุดในโลก ซึ่งถูกค้นพบโดยนักชีววิทยาชาวอเมริกัน เคนต์ คาร์เพนเทอร์ และวิกเตอร์ สปริงเกอร์ ชนิดเฉพาะถิ่นถูกค้นพบในช่องแคบเกาะเวิร์ดระหว่างเกาะมินโดโรกับเกาะลูซอน โดยช่องแคบแห่งนี้มีสิ่งมีชีวิตประมาณ 2,983 สายพันธุ์ในปี ค.ศ. 2005
ยูเนสโกประกาศให้เปอร์โตกาเลรา แหล่งสงวนทางชีวภาพ ให้อยู่ในแผนการทางชีวภาพในคริสต์ทศวรรษ 1970 ส่วนช่องแคบเกาะเวิร์ด อยู่ที่ปลายของสามเหลี่ยมปะการัง (ฟิลิปปินส์, อินโดนีเซีย, มาเลเซีย) ซึ่งเป็นศูนย์กลางความหลากหลายทางชีวภาพในทะเล
ห้องกระจก

ห้องกระจก  เป็นห้องแบบบาโรกขนาดใหญ่และเป็นหนึ่งในห้องที่โดดเด่นที่สุดในพระราชวังแวร์ซายใกล้ปารีส ประเทศฝรั่งเศส ห้องโถงใหญ่และห้องโถงที่อยู่ติดกันมีจุดมุ่งหมายเพื่อแสดงถึงอำนาจของพระเจ้าหลุยส์ที่ 14 พระมหากษัตริย์ในสมัยสมบูรณาญาสิทธิราชย์ ห้องนี้ตั้งอยู่ที่ชั้นแรก ("piano nobile") ของบริเวณกลางพระราชวัง หันทางตะวันตกไปยังสวนแวร์ซาย ห้องกระจกนี้เป็นฉากเหตุการณ์สำคัญทางประวัติศาสตร์หลายครั้ง เช่น การประกาศจัดตั้งจักรวรรดิเยอรมันและการลงนามสนธิสัญญาแวร์ซาย